Susa literatura - Ez dago etxean\nEz dago etxean\nGatibu sortu nintzen\nJalgi hadi kanpora\nkartzela eta literatura\nSan Cristobalgo testigantzak\nPreso ohiaren gogoa\nPuertoko kontu haiek\nNola bizi giren\nZer eskatzen du herriak\nAtaramiñe 02 eta 03\nAtaramiñe 04 eta 05\nAtaramiñe 06 eta 07\nAtaramiñe 08 eta 09\nEskutitzak buruz buru-1\nEskutitzak buruz buru-2\nIhes handiren bat\nHiru bider hiru\nHaizea mindu gabe\nIhes saioen gurpilean\n«Hemen, berriz, zaharrak berri! Beti bezala lasai antzean, geure martxan. Bero faltarik ez diagu behintzat; ura edan eta ura edan... Urtero gauza bera esaten zioat neure buruari: aurtengo uda azkena izango duk; baina kaka zaharra, hurrengoa ere etortzen duk eta beti hemen.\n«Gaur goizean deitu zioat amari eta Txomin Olloki hil dela esan zidak. Zaharra ere ez zuan, 60 urte.\n«Hi, eta, pentsatzen jarrita, nik zer demontre egiten diat San Inazio egunean hiri eskutitza idazten? Alde ederrean ibiliko nindukek Azpeiti aldean Kopraixetako motorra berotzen. Aurtengoa ere kale, ea hurrengoan Teilasi txuleta bat bada ere kentzeko moduan garen».\nMalagako bero itogarrian Itziarko mendi brisa amets izatea ez da harritzekoa. Bien bitartean, etxeko eta lagunen erreferentziak Txispasen eskutitzean. Urtaroek adina, herrietako jaiek markatzen dute denbora eta espazioa, geografia, parametroak. Ez gara, ez garenez, hemengoak.\n«Kasik urtebete duk hotel honetan nagoela; kasualitatez, Avenue de la Commune de Parisen nagok. Azkoitiko Santuaren (Traki) berririk ez diat aspalditxoan. Lau bat hilabete bere gutuna jaso nuela eta betiko antzera jarraitzen zian; operaziotik errekuperatzen oraindik ere, mormoxeta edo mar-mar batean».\nNanterre kartzelatik Igor Letonak bidaliaren zatitxoa honainokoa.\nKarlos Apeztegiak Huelvatik eta Puerto III.etik bidaliak ondorengoak:\n«Auzitegi Nazionalean abenduaren 21ean Apelazio Helegitea irabazi ondoren, telefonoz euskaraz hitz egin zezakeagu berriz ere. Gure aldeko ebazpen hau abokatuak bidalita heldu zitzaiguan, baina ostatu honetako buruek ez zitean onartu nahi, zigilua eta sinadura falta zitzaizkiola esanez. Guardiako epaitegira bidali genian... Salaketa bidali eta hurrengo egunean zuzendariordea gutariko batekin hitz egitera etorri zuan...\n«Espetxeko buruek ez zigutek debeku horren funtsa behin ere azaldu, eta Auzitegi Nazionaleko ebazpena eskuratzean ezagutu ahal izan ditiagu telefonoz euskaraz hitz egitea debekatzeko arrazoi sakon eta mamitsuak: erdaraz badakigula, erdaraz egiteko betebeharra dugula, hemen ez gaudela Euskal Herrian, Andaluzian baizik, hemen euskara ez dela hizkuntza ofiziala eta euskaraz dakien inortxo ere ez dutela».\n2007ko apirilean Huelvatik bidali zidanetik zatiak dira. Euskaraz hitz egitea debekatuta!\nLogika totalitarioa —erdaraz egiteko beharra—, edozein tiranotxok inposatzen duena, ulertzen da, ezagutzen dugu, erdaraz egiteko behar hori ulertzen zailagoa da, eta mingarriagoa, txilar ondoko habiatik erbia erauzi nahi duen trikuarena eginez, apurka-apurka arrimatuz, arantzekin laztanduz, igurtzika ustean ziztadaka datorrenean. Eta ez dira gutxi trikuak gurean!\nHuelva eta gero, Puerto III.etik idazten du Apeztegiak, zortzi hilabete geroago: «Orain ostatu berri batean nagok, Puerto III izenekoan, urriaren 20an espetxe aldaketa berezi baten bidez ekarri baininduten. Gaur egun hamahiru kide gaudek, baina gehiago ekarri behar dituztelakoan nagok. Ez gaudek elkarrekin, galeria ezberdinetan binaka edo hirunaka sakabanatuta baizik, eta ezin diagu elkar ikusi, ezta hitz egin ere.\n«Ziegan ere oso gauza gutxi izan zitzakeagu: bi praka, bi alkandora, bi galtzontzilo, bi elastiko, bi liburu eta abar. Hortaz, horixe duk legea hemen, bi, bi eta bi.\n«Ziega egunero miatzen zigutek; zentzugabekeria hutsa iruditzen zaidana ezer asko ez dugunez. Ziegatik ateratzean eta ziegara itzultzean zorrozki miatzen gaitiztek.\n«Patioan egoteko lau ordu ditiagu eta laurak goizean egiten ditiagu. Arratsaldean ziegan gelditzen gaituk, hurrengo egunera arte. Ziegan telebista zagok, espetxeak jarritako plasmazko telebista. Besteak beste, TV3 katalanez, TVG galegoz, eta Cubavisión hartzen ahal dituk. Baina Euskal Telebistaren arrastorik ez. Hau duk marka!».


HERRI DEMOKRAZIA: Baztanek etorkizuna baduela aldarrikatu dute ehunka lagunek\nBaztanek etorkizuna baduela aldarrikatu dute ehunka lagunek\nELA, LAB eta EHNE sindikatuen deialdiari erantzunez, manifestazio jendetsua egin zuten atzo Baztaneko herritarrek Elizondoko kaleetan zehar, eskualde horrek etorkizuna baduela argi adierazteko, eta krisiaren eraginak langileria ordaintzen ari dela salatzeko. Administrazioaren eta enpresaburuen jarrera ere gogor kritikatu zuten, izan ere, Nafarroako Gobernua enpresen administrazio kontseiluetako «adar bat» baino ez dela uste dute ekimenaren bultzatzaileek.\nBaztanek etorkizuna baduela aldarrikatzeko eta etorkizun hori bermatzearren Nafarroako Gobernuak ez duela ezer egiten salatzeko manifestazio jendetsua egin zuten atzo Elizondon, ELAk, LABek eta EHNEk deituta.\nKrisiaren ondorioak langileak ordaintzen ari direla salatu zuten mobilizazioa deitu zuten sindikatuek, eta enpleguaren defentsan azken urteetan egindako ekimenak gogora ekarri ostean, nabarmendu zuten gaur egun 1.140 lagun daudela Doneztebeko INEM-en zerrendetan izena emanda, duela urtebete baino %8,3 gehiago. Ildo horretatik, bi urtean eskualdeko langabezia tasa bikoiztu egin dela azaldu zuten, kontuan hartu gabe enplegua erregulatzeko espedienteak (EEE) pairatzen ari diren 2.000 langileak.\nFinantza sektorearen «diru goseak» sortutako krisi honetan, administrazioak eta enpresariek bere ondorioak mugatzeko askoz gehiago egin zezaketela adierazi zuten, eta «susmagarria» dela Nafarroan aurkezten diren EEE-n %98 Gobernuak onartzea, akordio sindikala egon edo ez.\n«Nafarroako Gobernua praktikan enpresen administrazio kontseiluen beste adar bat da, eta ez du inolako arazorik kaleratze kolektiboak sinatzeko» salatu zuten sindikatuek manifestazioaren deialdia egitean, Funveran, Saveran eta Marmoles del Baztan enpresetan jazotakoa gogora ekarriz.\nNekazaritza sektoreak bizi duen krisia ere «larria» dela azaldu zuten, «lehengaien espekulazioak eta ekoizteko betebehar zorrotzek» ekoizpen gastua garestitu dutela nabarmenduz. Gainera, nekazariak bere produktuen prezioak finkatzeko gaitasuna erabat galdu duela, eta «auskalo nola ekoiztutako» inportatutako produktuekin lehiatu behar duela adierazi zuten. «Europako nekazaritza politika ez da hemengo mendi aldeko baserrien babesle, enpresa multinazionalen eta esportaziorako ekoizle handien laguntzaile baizik», kritikatu zuten.\nAlde horretatik, Miguel Sanzek zuzentzen duen Gobernuari, nekazaritzaren izenean, dirua «porlanean bota edo lagunen artean banatu» izana aurpegiratu zioten manifestariek. Horrek guztiak, gainera, eskualdean lanpostuen galera, herrien hustuketa eta «herri batentzat hain garrantzitsua den elikagai-burujabetzaren galera» ekarri duela ondorioztatu zuten.\nTestuinguru horretan, eta finantza sektoreari milaka milioi euro eman dizkiotela aipatu ostean, Gobernuak onartutako «lan-erreforma basatia» deitoratu zuten, eta gainera horren ostean pentsiodunei «inoiz ikusi gabeko lapurreta» egin nahi dietela salatu zuten.\n«Esaten dute merkatuek agintzen dutela, baina guk badakigu hori ez dela horrela, eta 2035eko pentsioek ez dutela zerikusirik mugimendu espekulatibo hauekin» adierazi zuten, gaineratuz pentsioen erreforma honek «azalpen bakarra» duela: «banketxeen interesa pentsio plan pribatuetan».\nAipatutako guztiagatik, eta Baztan «bizitzarik eta lanik gabeko paraje bukoliko bat izatera daraman langabeziaren espiraletik» atera behar dutela irizten diotelako atera ziren atzo Elizondoko kaleetara eskualdeko ehunka lagun. Baztanek eta bertako herritarrek etorkizuna izan badutela aldarrikatzeko.\nEtiquetas: Euskal Herria, Lucha de clases, U 27 Greba


Udaberriko Denboraldia. Bilboko udal musika Banda eta Udal Txistulari Bandaren Kontzertua\nIñaki Gurruchaga (Artista Bulgheroni) - Bilboko Udal Musika Bandaren Piccoloa. Arpa\nIñaki Gurruchaga Azpiazu Irunen (Gipuzkoa) jaio zen eta lau urte zituela hasi zen harpa ikasten bere amarekin, Marimí Azpiazu; gero, Baionara joan zen Vasilia Brianó harpa-jole ospetsuarekin ikastera; berarekin goi-mailako titulua eskuratu zuen, kalifikaziorik altuenekin. Daniel Dechicó Baionako Kontserbatorioko Ganbera Musikako arduradunarekin zenbait errezitaldi eskaini zituen Alemanian hilabetez. Hobetzeko beharraren, plaza lortu zuen Parisko Kontserbatorioan.\nEuskal Herriko orkestra eta abesbatza guztiekin jo du jarpa, baina bateren bat nabarmentzekotan, Euskadiko Orkestra Sinfonikoarekin egindako bidea dago (1982tik 1992ra). Donostiak Nicanor Zabaletari eskaini zion omenaldian arpa jo zuen bakarra izan zen eta haren errepertorioko zenbait pieza jo zituen. Nazioarteko zenbait sari ere irabazi ditu musika-tresna horrekin; nabarmentzekoa, Radio Franciak antolatutako "Les Tournois du Royume de la Musique" lehiaketan lehenengo saria lortu zuen goi-mailan. Sari horri esker oskestrarekin kontzertu bat eskaintzeko aukera eman zioten Parisko Pleyel aretoan eta Frantziaren ordezkari izan zen izen bereko nazioarteko lehiaketan eta hirugarren geratu zen Japoniaren eta Italiaren ostean.\nIa aldi berean flauta jotzen ikasi zuen Primitivo Azpiazu aitona eta Ignacio Gurruchaga aitarekin. Donostiara joan zen ikasketak hango kontserbatorioan amaitzeko. Marta Cocho izan zuen irakasle eta kalifikaziorik altuenak lortu zituen. Eskolak eman ditu Errenteriako, Irungo, Donostiako, Durangoko eta Zumarragako kontserbatorioetan. Flautarekin ere hainbat kontzertu eman ditu bakarlari gisa eta Euskadiko bakarlarien orkestrako, Hondarribiako Musika Bandako, "La Donostiarra" Musika Bandako kide ere izan da. Hala ere ganbera-musikako talde batzuetako kide izan da: Quinteto Bidasoa, Trio Pertika eta Ostotz, besteak beste.\nDisko batzuk grabatu ditu aus_Art_records diskoetxearekin. Flautarekin edo piccolorekin jo dituen obretan Irungo Musika Bandaren eta izen handiko piano-joleen laguntza izan du.\nIrungo musika Bandaren flauta bakarlaria eta zuzendariordea izan da eta flauta bakarlaria Sotto Voce Orkestra Lirikoan. Irungo musika Bandaren Zuzendaria izan da zazpi urtetan. "Ibargain flauta taldea" zuzentzen du sortu zenetik, 1993tik, gaur egun "Oiartzun flauta taldea", eskaintzen kontzertuak Europa osotik. gheroni2005 urtetik Bilboko udalaren musika bandaren piccolo bakarlaria da.\nBulgheroni artista da eta Bulgheroni 601-R-GS MOPANE piccoloarekin jotzen du.


Free Online Gay Games – Free Sex Jokoak Online\nGuztia da Bareback Free Online Gay Jokoak\nBilduma Free Online Gay Jokoak datozen aldaketa. Jokoak dira, askoz ezer ezberdina erabiltzen duzun play back egun on free sex jolas-guneak non dena eraiki zen Flash. Orain denbora da belaunaldi berri porno jokoak, zein dira eraiki HTML5. Teknologia berri hau egiteko aukera ematen aldatu grafikoak eta askoz konplexuagoa jokatzeko. Eta aldaketa hori ere lortu duzu, alternatiba bideragarri bat ikusten gay porno. Arakatzeko nahi baduzu zure sexualitatea eta gozatu batzuk gay esperientziak online, gune hori da behar duzun guztia zure fantasiak guztiak., Hori delako ekintza hardcore porno jokoak askoz gehiago da errealista. Pertsonaiak izan liteke ordenagailu renditions, baina delako jolastu ahal izango duzu bere ikuspegitik, izango duzu zeure burua murgildu basati hau mundu eta sentitzen ekintza guztiak gertatzen ari da duzu.\nHori aukera kontuan, orain, gozatu ahal izango duzu zure gay porno maila sakonago bat. Dugu guztiak batera etorri sexu-jokoak behar duzu, mesedez, zure fantasiak. Ez dio axola nola nahi duzu zure gizonak, eta ez du axola nola nahi duzu zure sexu, eskubidea dugu jokoak duzu. Guztiak ari dira bilduma bat dator duzu free, kateak ez erantsita, eta ez gai teknikoak. Irakurri guztiak aurkitu buruz, gure gune.\nFree Online Gay Jokoak Guztia Egingo Badirudi, Beraz, Errealista\nBuruz zati onena jolasten zure gay fantasiak bat nabigatzailean oinarritutako joko direnak bezala, gure bilduma da, izan ere, hori lortuko duzu gozatzeko maila pertsonal bat gehiago. Bada online pron guztiei buruz interaktibitatea, asko lortuko duzu gure gunean. Bete ahal izango duzu, beraz, asko fantasiak izan dezakezu. Ahal izango duzu sugar daddy izan duten fucks mota guztiak twinks, edo bat izan dezakezu twink hori lortzen fucked jocks. Izan dugu, jokoak eta bertan izango duzu bat bezala play goiko eta, ondoren, joko hau gozatu ahal izango duzu abentura baten ikuspuntutik behean., Aldi berean,, dugu, nahiz eta etortzen joko hau gozatu ahal izango duzu polifazetikoa pertsonaia jokatzeko. Batzuk gure jokoak dira bakarrik bideratuta bideratzen sexuaren arabera. Deitzen dira sexu simuladoreak eta eskaini egingo dute gehien askatasun fisikoa elkarrekintza. Interesa baduzu buruz, nola sentitzen da bat bizi gay bizitza, ondoren, helduen datazio gay simuladoreak dira gauza behar duzu. Badira, era guztietako pertsonaiak prest gozatu ahal izateko, eta horiek guztiak beste ikuspegi bat izatea, hainbat gauza egingo dutela buruz nahi duzu, eta hainbat kinks dute hori egin ahal izango duzu.\nSartu bazara, beste joko mota, asko daukagu barietate gunean. Dugu, benetan bat eskaini nahiko popular parodia kategoria gay jokoak. Etorri gara gay marrazki bizidunen jokoak dugu, eta, nahiz eta ezaugarri asko parodia anime jokoak play dezakezu. Bada furry da zure mota bat kink dugu, gay furry jokoak iraungo duzu zuloa gauean. Eta ez da, beraz, askoz gehiago esploratu dezakezu zeure burua.\nPlataforma Handi Bat Zure Kinky Abenturak\nOrduan porn, webgunean bertan entregatu behar duzu, besterik ez da bezain garrantzitsua edukia bera. Sortu dugu gune honetan eskaintzen jokatzeko bera eta erabiltzailearen esperientzia, bai ordenagailu eta gailu mugikor. Jolas bilduma hau plataforma gurutze daude prest, eta, beraz, funtzioak dira gure gunean. Erraz dezakezu arakatzeko bilduma osoa, beraz, askoz arintzeko eta orduan aurkituko duzu joko bat nahi duzu, besterik ez duzu sakatu play botoia. Gauza kargatu egingo da, sortu eta berehala, ahal izango duzu play da zure nabigatzailean. Jokatzeko page da, halaber, batzuk eskaintzen polita komunitatearen ezaugarriak., Ahal izango duzu elkarreragin eta beste jokalari batzuk gure gunean, besterik gabe, joan iruzkina atal bakoitzaren jokoa. Eta hori egin ahal izango duzu ez da izen-ematea. Dena doakoa da eta dena da mugarik gabeko Free Online Gay Jokoak. Gozatu dena gaur gauean!


Puntuak pilatzen jarraitzeko aukera berri bat - Lauburuke\nLAUBURU KE IBARRA MAHALA – CD VALLE DEL EBRO\nLauburu Ibarra Mahalak ligako hogeita hirugarren jardunaldia jokatuko du larunbatean Belabietan. Ibarrako taldeak Valle del Ebro errioxar taldea jasoko du bertan eta puntuak gehitzen jarraitzeko aukera bikaina izango da.\nBisitariak hamahirugarren postuan doaz 13 punturekin; lau garaipen, berdinketa bat eta hamazazpi porrot egin dituzte, 72 gol sartu eta 132 jaso. Logroñon jokatutako norgehiagokan talde moreak 1-8ko emaitzarekin irabazi zuen.\nAste Santuetan entrenamendurik gabeko astebete egin ostean, oraingoan hiru entrenamendu on burutu dituzte Arevaloren mutilak, asteburuko partidara ahalik eta egoera onenen iristeko asmoz.\nEntrenatzailearen hitzetan: “Larunbateko norgehiagoka zaila izango da. Etxetik ateratzen direnean 10-12 metroetako defentsa-planteamendu zein indibidual egiten dituztela badakigu eta iaz horrela egin zuten neurketak iraun zuen denbora guztian. Eskenatoki hau aurreikusiz aritu gara lanean astean zehar; ikusiko dugu zer nolako erantzuna ematen dugun. Astebeteko geldialditik gatoz eta agian lehiatze-erritmoa ez da egokiena izango, baina ezin dugu egoera hau aitzakia moduan hartu norgehiagoka aurrera ateratzeko garaian. Datorren astean beste geldialdi bat egongo da, mutilak azterketen azken egunetan sartuko dira, beraz, aste honetan etxeko lanak ondo egitea garrantzitsua izango da, hurrengoan azterketetan zentratu ahal izateko”.


Jardun | Bergarako Euskara Elkartea\nKategoria berriak 2017(e)ko martxoaren 17a egilea jardun.\nKategoria berriak 2017(e)ko martxoaren 15a egilea jardun.\nKategoria berriak 2017(e)ko martxoaren 13a egilea jardun.\nKategoria berriak 2017(e)ko martxoaren 9a egilea jardun.\nKategoria berriak 2017(e)ko martxoaren 8a egilea jardun.\nKategoria berriak 2017(e)ko martxoaren 6a egilea jardun.


28 Azaroa | EBB\nIrudiak buletin honetatik jaitsi ahal dituzu bereizmen handian.\nEuzkadi Buru Batzarreko presidente eta Europako Alderdi Demokratako (EAD-PDE) presidenteorde Andoni Ortuzar, EBBko idazkari andre Mireia Zarate, Kanpo Ekintza gaietarako burukide arduradun Mikel Burzako, Europako Parlamentuko EAJ-PNVko diputatuak Izaskun Bilbao Barandica eta EBBko Kanpo Harremanetarako idazkari Jose María Etxebarria Parisera bidaiatuko dira eguerdi aldean, EAJ-PNVren izenean, gaur arratsaldean eta bihar goizean EAD-PDEren Kontseiluak egingo duen bileran parte hartzera. EAJ-PNV bertan izango da EAD-PDEren bazkide-fundatzaile gisa eta Europako Institutu Demokrataren Batzarrean ere parte hartuko du. Gailur bietan erakundeek beren barne egiturak berrituko dituzte eta hurrengo bost urteetako ordezkari gorenak aukeratuko dituzte. Topaketa bietan eztabaidatuko da EAD-PDEk hurrengo aldirako jarraituko duen estrategia politikoa. Bilera hauetan EAJ-PNVren lehentasuna izango da Europa proiektuari benetako bultzada ematea eta ondorengo akordioetan gauzatuko da: klimaren aldeko ituna, digitalizazioaren aldeko apustua eta Europa osorako itun sozialaren garapen sendoa.\nGaur arratsaldean eta bihar goizean Parisen egingo direnak izango dira iragan maiatzean Europako Parlamentua aukeratzeko egin ziren azken hauteskundeez geroztik EAD-PDEk egingo dituen lehen bilera formalak. Topaketa bietan bilatuko da EAD-PDEren eta Europako Institutu Demokrataren barne antolaketa berria zehaztea eta erakunde biak indartzea. Halaber, Parisen onartuko da EAD-PDEren baitan eta EID-IED erakundean Europako beste alderdi politiko batzuk sartzea, hauen artean Compromiso por Galicia, Europako Alderdi Demokrataren proiektuan EAJ-PNVren eskutik sartuko baita, duela hiru urte Coalición Canariak egin zuen bezala. Ortuzarrek EAD-PDEren presidenteorde izaten jarraituko du eta EAJ-PNVk bere gain hartuko du EID-OEDren Idazkaritza Nagusia.\nBihar arratsaldean EID-IED erakundeak egingo duen Batzar Nazionalean, zantzu guztien arabera, presidente berria aukeratuko dute eta hurrengo bost urteetarako burua Francesco Rutelli Italiako ordezkaria izango da. Halaber, EAJ-PNVko ordezkari bat Idazkaritza Nagusian izango da. Erreforma hauen helburu nagusiak dira hurrengo urteotan EID-IEDari bultzada erabakigarria ematea, kontseilu Akademiko-Zientifikoa eratzea eta Europako think-tank-ekin lankidetza hurbil era eraginkorra bideratzea, Institutuaren lehentasunak Ursula Von der Leyen Europako Batzordeko presidente andre berriak ezarritako erronka nagusiekin lerrokatuz; eta Young Democrats for Europe (YED) Begoña Garteizaurrekoa jeltzaleak zuzentzen duen erakundearekin orain artekoa baino errotze eta harreman sendoagoa bideratuz. Azken finean, EID-IED erakundeak bilatzen duena da bere barne egiturak indartzea Europar diskurtsoaren modernizazioa ekarriko duen tresna bihurtzera begira.


Haurtzaroan fruta eta barazki kontsumoa sustatzeko interbentzio programa | herria | GAUR8 - mila leiho zabalik\nHaurtzaroan fruta eta barazki kontsumoa sustatzeko interbentzio programa\nUPV/EHUko María Arrizabalaga Lópezen ikerketak interbentzio programa bat garatu zuen ikasleak fruta eta barazkiak jatera bultzatzeko. Jokabidearen determinatzaileak baliatzea lagungarria izan zen 8 eta 10 urte bitarteko ikasleek elikagai horiek are gehiago jan zitzaten.\nHaur bat sagar bat jaten.\nZenbait azterketak frogatu dute haurtzaroan barneratutako ohiturei helduaroan eutsi egin ohi zaiela; hori horrela izanik, arrazoizkoa dirudi ahalegina egin behar dela umeen eta nerabeen artean bizitza eta elikadura ohitura osasungarriak sustatzeko, pertsona osasuntsu eta, gainera, etorkizunean, heldu osasuntsu izan daitezen. Frutak eta barazkiak, zehazki, osasungarritzat jo dira mundu osoan, eta ebidentzia zientifikoak ere babesten du hori. Frogatu da babestu egiten dutela zenbait gaixotasunetatik eta osasun arazo handi batzuetatik; batez ere, herrialde garatuetan.\nAgerikoa da, hortaz, fruten eta barazkien kontsumo egokia beharrezkoa dela osasuna ziurtatzeko, baina, azken hamarkadetan, bizi ohituren bilakaeraren ondorioz, gomendioak betetzetik urruti dago elikagai talde horien kontsumoa, hala haurren nola helduen artean. Joera hori borrokatzeko, fruten eta barazkien kontsumoa sustatzen duten estrategiak landu edo taxutu beharra dago. Bide horretan, María Arrizabalaga Lópezek aurkeztu berri duen tesiaren helburu nagusia izan da interbentzio programa eraginkor bat sortzea nutrizio heziketan oinarrituta. Lan horretan frogatu da portaeraren determinatzaileetan oinarrituta 8 eta 10 urte arteko ikasleen artean fruten eta barazkien kontsumoa sustatzeko estrategiak diseina daitezkeela eta funtzionatu egiten dutela.\nJokabide Planifikatuaren Teoria\nProposatutako helburua lortzeko, ikasleak bi taldetan banatu zituzten; kontrol talde bat eta interbentzio talde bat. Interbentzio taldeak PROFRUVE interbentzio programa jaso zuen ikasturte batean: ordubeteko saioa 15 egunean behin (14 saio guztira), diziplina anitzeko lantalde batek portaeraren determinatzaileetan oinarriturik berariaz diseinatua. Zehazki, Jokabide Planifikatuaren Teoria erabili zen (Theory of Planned Behavior edo TPB, ingelesez) programa diseinatzeko orduan, eraginkorragoa izan zedin.\nInterbentzioaegin ondoren, 8 eta 10 urte bitarteko ikasleen artean fruten eta barazkien kontsumoa handitzeko diseinatutako programa eraginkorra izan zela ondorioztatu zen. Interbentzio taldeak egunean fruta eta barazki errazio erdi bat gehiago jaten zuen interbentzioa bukatu berritan. Kontrol taldeak (programa jaso ez zuena), ordea, ez zuen kontsumoa aldatu. PROFRUVE programa jaso zuten umeek egunean jaten zuten errazio erdi gehiago horri eutsi zioten, gainera, programa bukatu eta urtebeteren buruan. Azken hori garrantzitsua da, programa gutxik lortu baitute kontsumoaren gehikuntzari epe luzera eustea, eta horrek adieraz lezake ikasleen etxeko elikadura ohituretan eragitea lortu dela programa horri esker, eta hasieran baino fruta eta barazki gehiago jatea, interbentzioa amaituta ere.


“Zuria, gure erara” ikuskizuna Donostiako Antzoki Zaharrean, igande honetan — dantzan.eus\nHemen zaude: Hasiera › Hemeroteka › “Zuria, gure erara” ikuskizuna Donostiako Antzoki Zaharrean, igande honetan\nUrnietan sortu eta garatutako dantza ikuskizuna Donostian taularatuko dute, igande honetan Antzoki Zaharrean iluntzeko 19:30ean hasita.\nDatorren igandean Kutxa Fundazioaren eskutik ikuskizuna eskainiko dute. Dantza, musika eta antzerkia dira ikuskizunaren osagaiak. Dantza, Edu Muruamendiarazek zuzentzen duen Egape dantza taldearen eskutik dator, musika arloaz Anabasa taldea arduratu da, eta antzezle lanean Jon Unanue urnietarra ikusteko aukera izango da.\nOrdu eta laurdeneko iraupena duen ikuskizunak, Juan Ignazio Iztueta “Zuria” (1767-1845) zaldibiarraren bizitza luze bezain betea jorratzen du. Dantzari fina, hiru aldiz ezkondu zen, espetxean egon zen, hainbat lan idatzi zituen euskaraz...\nDonostiako emanaldiaren atarian, Aiurrik Jaione Jauregi ikuskizunaren koordinatzailearekin hitz egin du: “Lanik potoloena aurrez Saroben eta Andoaingo Basteroko emanaldietarako egina geneukan, baina, adibidez, dantzari batzuk ordezkatu beharra izan dugu, eta Egape taldeko dantzari berri bat eta Aukeran taldeko bi izango dira igandean oholtza gainean. Oraingo lanik handiena musika eta dantzaren arteko uztartze hori lantzea izan da. Pardaideak oso gustura etorri dira, baina ez da erraza horrenbeste jende berriro elkartzea”.\nDonostiako emanaldia Kutxa Fundazioari esker gauzatuko da “Urnietako emanaldia ikusi ondoren, Donostiara eramateko interesa erakutsi ziguten. Hasieratik gure asmoa izan zen ikuskizun hau herrira ez mugatzea, eta igandeko emanaldiarekin aurrerapauso hori ematea behintzat lortuko dugu”. Ikusleak zer aurkituko duen galdetutakoan, Jaioneren erantzuna argia da: “Ikuskizun eder bat topatuko dute, eta bide batez, Iztuetaren biografia ezagutuko dute modu oso entretenigarri eta atseginean”.\nBere aldetik, Antton Jauregik jakinarazi duenez, igandeko ikuskizuna azken emanaldia izango da: “Pena izugarria ematen dit. Musikariak duela bi urte hasi ginen lan hau prestatzen, eta lan luze horren ondoren, gustatuko litzaiguke emanaldi gehiago eskaintzea, baina, besteak beste, kontuan izan behar da oso zaila dela denok elkartzea, eta emanalditik emanaldirako tartea handia denean makinaria osoa martxan jartzea ere erruz kostatzen dela.”\nEmanaldia Donostian izateak duen garrantziaz galdetutakoan Anttonek zera adierazi du: “Donostian izateak urduritasun puntu erantsi bat emango digu, ardura handia delako, baina, gu beti joaten gara gauzak dakigun ondoen egitera, beraz, alde horretatik ez dut uste emanaldi ezberdina izango denik.”\nIkuskizunera hurbildu nahi duenak sarrerak erosteko bi aukera dituzte, internet sarean, Kutxanet bidez, edota, egun berean, Antzoki Zaharreko leihatilan.


Saint-Julien-sur-Calonne - Wikipedia, entziklopedia askea.\n49° 17′ 27″ N, 0° 13′ 40″ E / 49.2908°N,0.2278°E / 49.2908; 0.2278Koordenatuak: 49° 17′ 27″ N, 0° 13′ 40″ E / 49.2908°N,0.2278°E / 49.2908; 0.2278\nLes Authieux-sur-Calonne, Manneville-la-Pipard, Pierrefitte-en-Auge, Pont-l'Évêque, Saint-André-d'Hébertot eta Surville\n88 (%52.7) 77 (%46.1)\nSaint-Julien-sur-Calonne Frantziako udalerria da, Calvados departamenduan dagoena, Normandia Beherea eskualdean. 2013an 179 biztanle zituen.\n2007an Saint-Julien-sur-Calonne udalerrian erroldatutako biztanleak 193 ziren. Familiak 80 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 32 seme-alabarik gabeko familiak ziren, 28 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 124 etxebizitza zeuden, 78 familiaren etxebizitza nagusia ziren, 43 bigarren erresidentzia ziren eta 3 hutsik zeuden. 122 etxeak ziren eta 1apartamentu bat zen. 78 etxebizitza nagusietatik 57 bere jabearen bizilekua ziren, 14 alokairuan okupaturik zeuden eta 7 doan lagata zeuden; 1ek gela bat zuen, 2 etxek bi zituzten, 6 etxek hiru zituzten, 22 etxek lau zituzten eta 47 etxek bost zituzten. 64 etxek euren parking plaza propioa zuten azpian. 23 etxetan ibilgailu bat zegoen eta 46 etxetan bat baino gehiago zituzten.\nSaint-Julien-sur-Calonne udalerriko biztanleria-piramidea 2009an .\n2007an lan egiteko adina zuten pertsonak 120 ziren, horien artean 90 aktiboak ziren eta 30 inaktiboak ziren. 90 pertsona aktiboetatik 82 lanean zeuden (42 gizon eta 40 emakume) eta 7 langabezian zeuden (2 gizon eta 5 emakume). 30 pertsona inaktiboetatik 14 erretiraturik zeuden, 4 ikasten zeuden eta 12 "bestelako inaktibo" gisa sailkaturik zeuden.\n2009an Saint-Julien-sur-Calonne udalerrian 79 unitate fiskal zeuden, 196 pertsonek osaturik. Pertsona bakoitzeko diru-sarrera fiskalaren mediana urteko 17.727 euro zen.\n2007an zeuden 13 komertzioetatik, 3 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 finantziazio enpresa zen, 2 higiezinen enpresak ziren, 1 zerbitzu enpresa zen, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Saint-Julien-sur-Calonne udalerrian 12 nekazaritza-ustiategi zeuden, 550 hektarea erabiltzen.\nSurville (1,6 km)\nPont-l'Évêque (2,7 km)\nVieux-Bourg (3,0 km)\nManneville-la-Pipard (3,2 km)\nCoudray-Rabut (3,5 km)\nPierrefitte-en-Auge (4,0 km)\nLes Authieux-sur-Calonne (4,1 km)\nLe Mesnil-sur-Blangy (4,1 km)\nTourville-en-Auge (4,2 km)\nSaint-André-d'Hébertot (4,6 km)\nFierville-les-Parcs (5,4 km)\nSaint-Hymer (5,7 km)\nReux (5,9 km)\nBNF: 152480108 (data)


Abakoaren historia - Elhuyar Aldizkaria\nHasiera » Erreportajeak » Abakoaren historia\n1990/12/01 42. zenbakia\nZenbait herritan, soldaduak edo ardiak zenbatzeko, uharriak lurrean egindako zangetan uzten ziren; hamar uharri pilatu eta gero beste harri handiago batez ordezkatzen zituzten, hau da, hamar oinarria erabiltzen zuten. Zanga bakoitzak hamarraren berredura bat adierazten zuen. Beste herri batzuetan, zangak burdinazko xafla edo zurezko estrabez ordezkatzen zituzten eta uharriak bola zulatuez, xafla edo estrabetan zehar mugitu ahal izateko. Horrela jaio ziren bolazko markagailuak.\nAbako hitzarekin hiru kalkulagailu ezberdin adierazi ohi ditugu. Lehenengoa, antzinako kultura askok erabili duena, taula hautseztua edo lurra bera zen. Zifrak edo ikur geometrikoak hatz edo ziri batez idatz zitezkeen. Abax hitz grekoak, oro har, taula launa edo hanka gabeko mahaia esan nahi du. Bere jatorria abaq hitz hebraitarra izan liteke, honen esanahia hautsa delarik. Honelako abakoak erabili zituzten hinduek VI. mendera arte beren zifren bidezko kalkuluak burutzeko.\nKalkulatzaile aditua Errenazimentuan.\nBigarren kalkulagailu-mota taula edo tauletena da. Taula hauetan lerro paraleloak marratzen ziren, bakoitzak zenbakikuntz ordena bat adierazten zuelarik. Zenbakiak eta kalkuluak egiteko uharri edo fitxak kokatzen ziren gainean. Pieza horiei greziarrek psehoi eta erromatarrek calculi deitzen zieten. Horrelako lerroak pergamuen gainean marratuak, marmolean zizelkatuak, zurean tailatuak edo oihaletan brodatuak izan zitezkeen.\nErromako abakoetan, zutabe (edo errenkada) bakoitzak hamarraren berredura bat adierazten zuen; eskuinetik ezkerrera eta unitateetatik hasiz. Batzuetan zutabea bi zatitan zegoen banandurik. Beheko aldean fitxa batek zegokion ordenaren unitate bat adierazten zuen. Goiko aldean ordea, fitxa batek hurrengo ordenaren unitate baten erdia (edo zegokion ordenaren bost unitate) balio zuen. Hau da lehenengo zutabean 5, bigarrenean 50, etab.\nI. mendeko sarkofago erromatar bateko baxuerliebe batean, calculator gazte bat (handikien etxeetan kontuak zeramatzana) bere maisuaren aurrean, halako kalkulagailu mugikorra erabiliz ikus daiteke.\nAbako mugikorra, zirrikitu paraleloak zituen metalezko tauleta zen. Zirrikituetan zehar tamaina egokiko botoiak mugitzen ziren. Zirrikitu bakoitza ordena hamartar bati zegokion, eskuineko lehenengo biak ezik. Hauek as-aren dozena edo ontzetarako bata eta ontzaren erdi, heren eta laurdenerako bestea, erabiltzen ziren. Horrela, eskuineko hirugarren zirrikitua unitateei, laugarrena hamarrekoei, etab. zegozkien. Horrez gain zirrikitu bakoitza (lehenengoa ezik) bi zatitan zegoen banandurik, behekoetan launa botoi eta goikoetan botoi bana zegoelarik. Beheko botoiek ordenaren unitate bat balio zuten; goikoek, aldiz, bost. Kalkulagailu mugikor honek Ekialde Urrun eta Ekialde Hurbileko zenbait Herritan erabiltzen diren bolazko markagailuen antz handia dauka.\nErromatar Inperioa hondatu zenetik Erdi Aroaren amaiera arte, Mendebaldeko Europan zientzia gutxi batzuen eskuetan egon zen. Hauek, irakurtzen eta idazten ikasitakoan Astronomia, Geometria eta Kalkuluari, besteak beste, ekiten zieten. Kalkulua hatzekin egiten zuten eta zifra erromatarrez idatzi. Esan beharra dago, eragiketa aritmetikoak egiten espezialistek bakarrik zekitela eta abako erromatarren bidez egiten zituztela. Gaur egun haur batek minutu gutxitan egin lezakeen eragiketa burutzeko garai hartako espezialistak ordu asko beharko zuen. Gauzak horrela zeudela, kalkuluaz jabetu nahi zutenek Italia aldera jotzen zuten; garai hartan, arabiar eta byzanziarrekin kontaktu handiagoa bait zuen, eta bere eskolak eragiketa konplexuetan espezializatuak bait ziren.\n999. urtean Gerbert d’Aurillac izendatu zuten Aita Santu. Lehenago arabiarren metodoak ikasiak zituen eta Europan barrena sartzen saiatu bazen ere, erresistentzia handia aurkitu zuen. Hasiera batean, Gerbert-ek sartutako ikur arabiarrak (hinduak) adar-hezurrezko fitxetan idatzi zituzten eta abakoaren zutabeetan uharriak ordezkatu zituzten. Hala ere kalkulatzaile atzerakoiek zifra erromatarrak inprimatu nahiago izan zuten.\n1095.etik 1270.era bitartean Gurutzadena dugu gertakizunik aipagarriena. Hauen helburua fedegabeen ideiak suntsitzea bazen, bestelako emaitzak lortu zituzten. Horietako bat, bertaratutako zaldun eta elizgizon batzuek desagerterazi nahi zuten kulturaz jabetzea izan zen. Kalkuluari dagokionez, zero eta kalkulu-teknika hinduak ezagutu zituzten.\nGainera Mediterranioaren beste aldean, Iberiar Penintsulan (Toledon hain zuzen) bi munduen arteko kontaktuak areagotu egin ziren XI. mendearen amaieraz gero. Bi gertaera hauek abakoaren heriotza ekarri zuten.\nHeriotza bizkortu egin zen XIII. mendearen hasieran, Pisa-ko Leonardo Fibonacci matematikariaren "Liber Abaci" (Abako-tratatua) izeneko liburuari esker. Tratatu honek ez zuen, pentsa zitekeenez, abakoaren aritmetika ukitu; harearen gaineko zifrezko kalkuluaren arauak baizik. Hau dela eta, algoritmoaren aldekoen eskuliburu bihurtu zen. Ondorioz, zifren bidezko kalkuluen (aritmetikaren) zientzia zabaldu egin zen herri xehera. Kalkulu honen erraztasuna zela eta, Eliza berak zalantzan jarri zuen aritmetika berriak zerbait magikoa edota demoniakoa ez ote zeukan. Hortik Fibonacci-ren aldeko sutsu batzuk sutan erretzera urrats bat besterik ez zegoen; zenbait inkisidorek eman zuen urratsa, hain zuzen.\nEgia esan, abakozale eta algoritmozaleen arteko tirabira zenbait mendeetan luzatu zen eta metodo berriak irabazi ondoren ere abakoa erabiltzen zen. XVIII. mendean lumaz egindako kalkuluak abakoaren bitartez egiaztatzen ziren. Kalkulu berriak zientzilariak bereganatu egin zituen bitartean, merkatari, bankari, funtzionari eta abarrek abakoa erabiltzen segitu zuten.\nGregorius Reish-en (Friburg, 1503) Margarita Philosophica apaintzen duen zurezko marrazkia: Aritmetikak (erdiko emakumeak) abakozale eta algoritmozaleen arteko eztabaida ebazten du. Izan ere, zigra arabiarrak (hinduak) erabiltzen dituenari begiratzen bait dio, kalkulu berriaren garaipena adieraziz.\nEstatu frantseseko iraultzak erabaki zuen azkenean auzia. Garai hartan abakoa eskolan erabiltzea debekatu egin zen.\nHirugarren abako-mota bolazko markadoreena da. Markadoreak batipat Ekialdeko Herrietan erabiltzen dira: Sobiet Batasunean, Txinan, Japonian, Singaporen, Korean, Taiwanen, etab.en. Hauetan hiru mota ezberdin ikusiko ditugu: Txinako suan pan, Japoniako soroban eta Errusiako stchoty motak.\nTxinako suan panaren jatorria ezezaguna da, baina badakigu XVI. mendean jadanik erabiltzen zela. Suan (kalkulatu) ideograma txinarrean abako bat, bere azpian eskuak adierazten duen ideograma eta gainean banbua adierazten duena ikusten dira. Suan pana pieza hauek osatzen dute: laukizuzen bat osatzen duten lau listoi edo estrabek, estrabe luzeekiko elkartzut den banbuzko zenbait makilak (8-15), makila hauek bi zatitan (goiko aldea eta beheko aldea) banatzen dituen beste estrabe batek eta banbuzko makiletan kokaturik, bi goiko aldean eta bost beheko aldean, eta goitik behera mugikor diren zazpina bolek. Jakina, zenbat eta makila gehiago eduki, adierazi ahal izango den zenbakia hainbat eta handiagoa izango da.\nOro har, eskuineko bi makilak (zutabeak) hamarren eta ehunenekoentzat uzten dira, unitateak hirugarrenean geratzen direlarik. Behe aldeko bolek dagokien ordenaren unitate bat balio dute; goi aldekoek, aldiz, bost. Zenbakiak adierazteko goi eta behe aldeko bolak tarteko estrabera eramaten dira.\nEzpairik gabe, Japoniako soroban izenekoa Txinatik eraman zuten; XVI. mendean, apika. XIX. mendearen erdira arte jatorrizko itxura mantendu zuen. Harez gero goiko bola bat galduz joan zen eta II. Mundu-Gerraz geroztik, soberan zegoen behe aldeko bostgarren bola galdu zuten. Japonian abako edo sorobanen bidezko kalkuluen lehiaketak oraindik ere ospatzen dira. Bere garaian oso ospetsua izan zen 1945. urtean ospatutako kalkulu-lehiaketa bat. Bertan Kiyoshi Matsuzaki, soroban-txapeldun japoniarra, Thomas Nathan Woods-i (Estatu Batuek Japonian zeukaten armadako kalkulagailu elektronikoen operatzaile adituenari) bost probatatik lautan nagusitu zitzaion.\nSobietarrek stchotya arabiarren bitartez ezagutu omen zuten. Horren lekuko India eta Ekialde Hurbileko zenbait eskualdetan oraindik duen erabilpena da. Turkiarrek coulba eta armeniarrek choreb deitzen diote.\nSobiet Batasuneko stchotya ez da aurrekoen berdina. Honetan tarteko estraberik ez dago. Makila bakoitzak hamar bola dauzka; erdiko biak (5. eta 6.a) kolore ezberdinekoak. Stchoty batzuetan, zenbait makilatan lau bola bakarrik jartzen dira, errublo eta kopek-en frakzioetarako. Stchotyan, zenbakiak adierazteko bolak goiko estrabera eraman behar dira.\nBolazko hiru markadore hauek erabiltzen ditu, gaur egun, jende askok bere herrietan, baina batez ere, dendariek eta merkatariek.\nAzkenik, azken urteotan ume itsuei aritmetika irakasteko abakoek daukaten erabilgarritasuna onartu dela aipatuko dugu eta eskoletan ere, matematikaren didaktikan, emaitza onak lortzen ari dela.\nOrain arte abakoaren historiaz aritu gara, baina historia izan ez dadin eta historiatik berreskuratzeko asmoz, hurrengo alean abako txinatarraren erabilpen-arautegia emango dizugu. Horretarako, ahal izanez gero, abako txinatar bat eskuratzea gomendatzen dizugu. Zer esanik ez, hasiera batean hatzak trabatu, bolak mugitu, kalkuluak okertu egingo dituzu, baina esperientziaz eta pazientziaz konponduko zara.\nBolazko markadore txinatarra (suan pan).\nErrusiako markadorea; stchotya.\nJaponiako sorobana (4620 dago adierazita).


Ordutegiak eta lineak- COVID-19 | DBUS\nOrdutegiak eta lineak- COVID-19\nAstelehenetik aurrera, ekainak 22, COVID-19aren ondoriozko egoeraren ondoren zerbitzua hobetzeko duen plana ezartzen jarraituko du Dbusek. Horretarako, orain arte kenduta zeuden lineak martxan jarriko ditu eta beste linea askoren maiztasuna hobetuko du, datozen egunetan erabiltzaileen %99k Dbuseko sarearekin garraio publikoa eduki dezan. Eskaintzaren pixkanakako hobekuntza eskaeraren igoera progresiboaren arabera egiten ari da.\n1) ASTELEHENETIK OSTIRALERA\nZerbitzuak honako hauek dira:\nZerbitzuak ikusi ( pdf-a)\nZerbitzuak ikusi (pdf-a)\n3) IGANDE ETA JAIEGUNETAN\n4) GAUTXORI ZERBITZUAK\nEskaintza zabalago eta normalizatuago batera igarotzeko behin-behineko hobekuntza bat da, eta erabiltzaile kopuruaren igoerarekin batera joango da. Eskaintzaren oinarri hori hobetu ahal izango da hala behar duten bidaiak indartuz.\nOrdaintzeko sistemak autobusean\nFlotako ia autobus guztiek dute jada babes manpara gidariaren postuan, eta espero da datozen egunetan Dbuseko linea guztietan ibilgailuaren aurreko atetik sartu ahal izatea. Autobus horietan, gainera, kontakturik gabeko EMV banku txartelarekin eta BAT eta BARIK txartelekin ordaindu daiteke, eta MUGI/Lurraldebus garraio txarteletan online egindako kargak aktibatu ere egin daiteke. Eskudiruz ordaintzeko aukerak, berriz, kenduta jarraitzen du.


Dantzaren bidez, pertsonen artean ezberdintasunik ez dagoela erakusten du «Simplemente»k — dantzan.eus\nHemen zaude: Hasiera › Hemeroteka › Dantzaren bidez, pertsonen artean ezberdintasunik ez dagoela erakusten du «Simplemente»k\nDantzaren bidez, pertsonen artean ezberdintasunik ez dagoela erakusten du «Simplemente»k\nDown sindromeak eta dantza garaikideagatik sentitzen duten zaletasunak elkartzen ditu «Simplemente» filmeko hamar protagonistak. Guztiak Despertar los sentidos izeneko dantza taldeko kideak dira, 2001. urteaz geroztik, gorputzaren mugimenduen bidez gorputzeko eta adimeneko mugak haustearen alde lan egiten duen proiektua; eta hain zuzen ere, egiteko hori izan da John Andueza zuzendariak dokumentalean bildu duena. Atzo Donostiako Victoria Eugenia Antzokian eskainitako aurkezpenean azaldu zuenez, istorio «naturala eta egiazkoa» kontatzea zen bere helburua eta emaitza ikusita lortu duela baieztatu zuen: «Simplemente»k hamar gazteren bizimodua kontatzen duela esan zuen Anduezak, mundua eta bizitza ikusteko modua, eta guztia, dantzaren bidez babestuta eta kontatuta.\nAna Mota, Zaloa Unda eta Alberto Hermoso protagonistak ere bertan izan ziren, kamera aurrean lehen aldiz jartzearen esperientziaz mintzatzen. Aitortu zutenez, ez dute arrakasta bilatzen, izan ere, dantza egitea beraien ametsa da: «Ni beste edonor bezalakoa naiz -esan zuen Motak-, dantzaria izan nahi dut, ez dut izarra bilakatu nahi, ni neu izan nahi dut, eta egin dugun lana duintasunez eta seriotasunez baloratu dadila. Hori besterik ez».\nSarah Ramirez dantza konpainiako irakaslea izan da dokumentaleko dantzak zuzentzeko arduraduna. Bere iritziz oztopoak eta zailtasunak gainditzeko giltzarria dantza dela baieztatu zuen, izan ere gorputzak ezberdinak izan arren, -ez dago ez txarrik, ez hoberik-, dantzak guztiak onartzen ditu. «Gizarteak ez dauka gaitasunik pertsona hauek egin dezaketena aitortzeko -salatu zuen-, baina gisa honetako proiektuei esker bidea zabalduz doa».\nGaur 20.00etan lehen emanaldia eskainiko dute Victoria Eugenia antzokian, eta ostiralean, ordu berean, Iruñeko Golem zineman. Larunbatean berriz izango dira Donostian, Kutxa aretoan, eta hilaren 26an, Arrasaten, 20.00etan.


Matematikak lantzeko momentu oso egokia da mahaiaren bueltan lasai gaudenekoa; otorduren baten, alegia. Presaka ez bagabiltza, erlajatuta eta zabalik egoten gara, berriketarako edo jolasetarako. Edozerk balioa dezake, gainera, begirada matematikoa egiteko. Gaur, MANDARINA izango da gure protagonista. Zer egingo ote dugu gure mandarina hau matematikoki zukutzeko? Ikus dezagun, bada, zerrenda.\nAtalak kontatu eta kopurua bikoiti edo bakoitia den ikusi\nKopuruari dagozkion deskonposaketa aukerak aztertu; batuketa eta kenketa jolasak egin\nForma geometrikoak erakiki\nSimetria jolas bat egin\nAtal bat hartu eta bere simetria ardatzak aztertu\nAtal kopuruaren zatitzaileak zein diren eta zein ez diren ikusi eta zatiketak egin\nBiderketa taulako kasu batzuk errepasatzeko aprobetxatu\nAtal kopuruaren erroketa egin\nKontxo! Ni neu ere idazten hasi eta zerrenda bukatu dudanerako harrituta geratu naiz! Zergatik egin dudan zerrenda? Ba umearen adina eta egoeraren arabera, jarduera bat edo beste egin ahal izango dugulako. Edo, beste modu baten esanda, jarduera hauetatik batzuk bakarrik izango direlako zure etxe edo gelarako egokiak. Beraz, hartu zerrenda zenbakitua indize bat balitz bezala, eta segi artikulu honetan beherantz, zuk nahi duzun lekuraino…\n1. Azala kendu aurretik, bolumena eta masa neurtuko dizkiogu. Bolumena neurtzea ez da nolanahiko ariketa. Pentsatzen jarriz gero, modu ezberdinak aterako dira, ezagutzen eta sormenaren arabera. Zentzu minimoa daukaten eta egiteko modukoak diren guztiak onartuko ditugu.\nBateren batek esan dezake, adibidez, mandarina esferarekin parekatuko duela eta perimetroa neurtuz (P=2πr) erradioa kalkulatuko duela eta esferaren bolumenaren formula (V=4πr3/3) erabili gero. Esferara hurbiltzea lartxo dela? Ba igual bai, baina nik ontzat emango nuke!! Bai horixe!\nBigarren modu bat ere badago; mandarina zuritu dezakegu azala ahal den gutxien kaltetuta, barrukoa atera, azalaren egitura berregin zeloren batekin itsatsiz, urez bete eta ur hori neurtu xiringa batekin? Egiten zaila izango da, baina balio duinen bat ateratzeko moduan egiten bada, perfekto!\nHirugarren aukera bat, aluminiozko papelaz edo plastilinaz mandarina biltzea izan daiteke eta lortutako egitura molde bezala erabili gero urez bete eta ur hori neurtzeko.\nLaugarren aukera bat ere badaukat; uretan murgilduta eta urak jasaten duen desplazamendua neurtuta. Bada, ordea, mandarinek eta beste fruta askok daukaten kapritxo berezi bat… flotatu egiten dute! Saiatu eta ikusiko duzue horrela dela. Nola egin dezakegu, bada, uretan murgildu dadin? Ba tresnaren batekin bultzatuta. Horrek eztabaida ekarriko du seguruena mahaira…ez ote duen tresna horren beraren bolumenak neurketan interferituko…eta egia da, hala da, baina eztabaida bideratu daiteke tresna egokiena aukeratzera; interferentzia gutxien egingo duen tresna zein den erabakitzera. Nik, gaurkoan, boligrafo bat aukeratu dut bultzadatxoa emateko, eta argazki hau egin ahal izan dut. Gure etxeko pitxarraren zehaztasuna oso zalantzan jartzekoa denez, (marrak nik egin dizkiot rotulagailuz…) emaitza 100ml-ren bueltan dagoela esaten ausatuko naiz bakarrik.\n2. Masa kalkulatzeko, komeria gutxi beharko dugu. Balantzan jarri, eta kitto. Balantza elektronikoa bada, are errazago. Bai egin daiteke mandarina balantzan jarri aurreko estimazio jolas bat; benetako emaitzara nor gehiago hurbildu. Unitate aldaketak egiteko momentua ere izan daiteke. Gure kasuan 76gr edo 7,6Dg edo 760dg-ko mandarina daukagula atera zaigu.\n3. Mandarina zuritzeko momentua iritsi da; eta berriz ere estimazio jolas bat egitekoa: zenbat atal izango ditu gure mandarinak? Ba nire kasuan 10 atal; bi lagunen artean banatzeko moduko kopurua denez, bikoitia dela esango dugu. (gure etxean horrela definitzen ditugu zenbaki bikoitiak)\n4. Deskonposaketak 0+10; 1+9; 2+8; 3+7; 4+6; 5+5; 6+4; 7+3; 8+2, 9+1 eta 10+0 izango dira. Multzoak bereizteko platertxoak erabili ditzakegu; eta , nola ez, mahaiaren inguruan gaudenok txandaka egingo ditugu deskonposaketen proposamenak.\nBatuketa eta kenketei ere bidea eman diezaiekegu. Zailtasun maila ezberdinekin, gainera. Eragiketa sinpleenetatik, konplikatuenetara. Adibidez, bi kopuru gorde (edalontzien azpian-edo) eta sobera dauden aleak ikusgai jarrita ea mahaiko zeinek asmatzen duen edalontzietako eragiketa.\n5. Segidak: orientazioa edo kopuruak kontuan hartzea datozkit burura. Igual zuek beste aukeraren bat ikusiko duzue. Hona argazkiak:\n6. Forma geometrikoakin aukera asko daude. Poligonoak, kurba itxi zein irekiak, objektu konkreturen baten forma, hizki batena…\n7. Simetria jolasa egiteko simetria ardatza zehaztuko dugu. Nire kasuan boligrafoak, berriz ere. Mandarina aleak txandaka jarri ditzakegu:\n8. Mandarina atalaren simetria aztertzeko atal hori hartu eta bi zati berdinetan zatitzekotan (berdin-berdin-berdinak esatea ere ez da gaizki etorriko!) nondik egingo genukeen pentsatu behar dugu. Bi lekutatik moztu daitekenez, mandarina atal batek bi simetria ardatz dauzkala esan ahal izango dugu. Noski, oso posiblea da bai kasu honetan eta bai goikoan ere, “benetako” simetria erabiltzen ari ote garen eztabaida sortzea.\n9. Zatikiekin goaz orain. Gure kasuan hamar atalen multzoa osoa mandarina 1 dela esango dugu. Horrela, bada, erdia 5 aleko multzoa izango da; 2 alekoa bostena eta ale bakoitza hamarrena izango dira.\n10. Zatitzaileen eta zatieketen ordua da: 1,2,5 eta 10 dira hamarren zatitzaileak. Zenbaki bat zatitzailea izateak esan nahi du multzoa horrenbeste zatitan egin daitekela eta ez dela ezer ere sobera geratuko. Hona irudiak 2 eta 5 zatitzaile moduan nabarmentzen ari gareneko irudiak:\n10eko taldea 2 zatitan egin dugu. 2×5 daukagula ere esan daiteke.\n10eko taldea 5 zatitan egin dugu. 5×2 ere “ikus” daiteke, hala nahi izanez gero.\n11. Biderketak, zatiketekin zuzenean lotutako eragiketak dira. Atalak zatitzaileak nabarmentzeko egituratan jarri ditugunean 2×5, 5×2, 10×1 eta1x10 biderketak ere ikusi ahal izan ditugu.\n12. Erroketaren ordua da; kopuru baten erroketa egiteak, kopuru horrekin eraiki daitekeen karraturik haundiena eraikitzera garamatza. Karratu horren aldea da erroketaren balioa, eta soberan geratzen diren atalak, erroketaren hondarra izango dira. Gure kasuan, karraturik haundiena 3x3koa da eta atal 1 sobera geratzen zaigu; beraz 10en erroa 3 baino apur bat haundiagoa dela esango dugu.\nZer, eman dizkiogu buelta batzuk mandarina gaixoari, ezta? Kontua da guri 10 zenbakia otu zaigula, baina joku haundiagoa ematen dute 12 eta 16 kopuruek. Inoiz parean tokatzen bazaizkizue kopuru horiek (mahats sorta baten edo puzle baten piezekin adibidez) ez ahaztu gaurkoa moduko jarduera andanari egin deizaiokezuela aurre. Urtebetetze egunak ere aprobetxatu daitezke, edo gelara etorri diren lagunen kopurua. Edozien zenbaki da ona errepaso on bat emateko.\nBukatzeko, azken aholku bat…ez egin 12 jarduerak batera! Larregi izateaz aparte, mandarina jango duenik ez da izango, ariketak bukatu eta gero!!


Mugarri inguruan industrialdea egingo dute - Aretxabaleta - Goiena.eus\nMugarri inguruan industrialdea egingo dute\nIker Barandiaran 2007-11-05 19:50\nAretxabaletako Udalak industrialde bat egiteko asmoa zuen, eta Mugarritik gora dagoen lursail baten hori egitea pentsatu zuen. Aretxabaletarrak ohartu ziren Arrasateko lurrekin mugan zegoela lursail hori, eta arrasatearrei ideiaren berri eman zieten.\nHala, Aretxabaletako eta Arrasateko udalek LKSri eskatu zioten proiektu bat idazteko. LKS-k bi proiektu aurkeztu zizkien, eta bi udalek proiektu bera hautatu zuten. "Biak antzekoak ziren, baina batek errepide tarte handiagoa hartuko zuen. Arrasateko Udalak zein guk gurago izan dugu inpaktu txikiagoa eragingo duen proiektua aukeratzea", azaldu zigun Aretxabaletako alkate Inaxio Garrok.\nHala, etorkizunean bi partzelatan banatuko dute lursail hori, eta bakoitza udalerri batena izango da.\nOlandixoko lanen menpe\nAretxabaletako alkateak azaldu zigun ezin dutela lanak hasteko datarik jarri. "Gu horretan lanean hasi aurretik Olandixoko tunela eginda egon beharko da. Hain zuzen ere, industriagunera joateko Olandixoko bide berritik igaro beharko da. Hortaz, horren menpe gaude".\nInpaktua duten enpresak\nAretxabaletako lursailak 10.000 metro koadro izango ditu. Hala ere, horietatik 2.000 metro koadrok bakarrik izango dute eraikitzeko gaitasuna. Arrazoi horregatik, Aretxabaletako alkateak azpimarratu zuen industriagunea oso aproposa izango dela eraikin ez oso handia, baina material pilaketa handia duten enpresendako. Horrez gain, azaldu zuen Udalak aproposa ikusten duela inpaktu handia eragiten duten hainbat enpresa hara joatea.


Tartean Teatroak 'Ez Dok Ero' lana ekarriko du Arrigorriagako Lonbo aretora | Geuria\nApirilaren 30ean ‘Ez Dok Ero’ ikuskizuna ekarriko du Tartean teatroak Arrigorriagako Lonbo Aretora, 19:30ean. Jokin Oregik zuzendutako obra honek euskara eta euskal kultura jorratuko ditu euskal Road Moviearen bidez, euskal kultura, antzerkia eta gizartearen irudi deformatua eta barregarria eskainiz.\nAntzezlaneko momentu bat // Tartean Teatroa\nApirilaren 30ean ‘Ez Dok Ero’ ikuskizuna ekarriko du Tartean teatroak Arrigorriagako Lonbo Aretora, 19:30ean. Jokin Oregik zuzendutako obra honek euskara eta euskal kultura jorratuko ditu euskal road movie honen bidez, euskal kultura, antzerkia eta gizartearen irudi deformatua eta barregarria eskainiz. Patxo Telleriaren testua erabiliz eta Mikel Martínezek eta Patxo Telleriak bizitza emango diete obrako pertsonaiei. ‘Ez Dok Ero’ 2020ko azarotik dabil biran eta estreinaldia Bilboko Arriaga Teatroan egin ostean Astigarragan, Agurainen, Zarautzen, Basaurin, Villabonan, Durangon, Donostian, Tolosan… egondakoa da.\n‘Ez Dok Ero’ obrako kartela // Tartean Teatroa\nMikelote eta Pantxo urteetan zehar arrakasta eskuratu duen bikotea dugu, baina euren formulak indarra galdu du. Lekua ere galdu dute, gaur egun umoregile berriek kendu diete euren tartea eta eszenatokiak bertan behera uzteko garaia heldu zaie. Pantxok erretiro gogor hau onartu du. Denbora eman du teatroaren mundu zoro honetatik urrundu nahian eta bizitza arrunta, lasaia eta zentzuzko baten bila zeraman. Mikelotek ordea ez du amaiera hau onartu nahi. Teatroaren pozoia bere zainetan darama eta horrek eromenera eramango du. Egun batean, Mikelote zoroak proposamen bat egingo dio Pantxori: Euskal Herriko herri guztietatik antzezlanak egitera joatea, “Euskal antzerkiak behar dituelako”. Bidaia horretan nahastutako korapiloak eta Mikeloteren irudimeneko pertsonaia izugarriak ezagutuko dituzte.\nSailkatuta: Arrigorriaga, ez dok ero, Kultura, Lonbo aretoa, Mikel Martinez, Patxo Telleria, Tartean Teatroa, teatroa


Ikasleentzako eskaintzaren orientazioak oinarritzat ditu hizkuntza egokitu bat eta ex profeso garatutako eduki batzuk, adin tarteekin bat datozenak. Ahaleginak egiten dira aldez aurretik ikastetxearekin komunikatzeko, prestakuntza-dinamika koordinatzearren. Jarduerak garatzerakoan, lan metodologia espezifiko bat aplikatzen da, oinarritzat dituena ondare elementuen erreprodukzioen gaineko interpretazio, joko eta zuzeneko esperimentazioko teknika desberdinak, azpimarratuta hausnarketaren eta hautematearen bidezko ikasprozesuari laguntzen dioten eduki garrantzitsuak (historikoak edo artistikoak, hala badagokio). Programari esker ezagutu daitezke itsasoaren eta euskaldunen arteko loturan oinarrizkoak eta beharrezkoak diren gertaerak, eta horietara hurbildu daiteke, hasi haren jarduerarik ezagunenetatik –hala nola balea-arrantza eta portuko lanak– eta beste batzuetaraino, hala nola itsas espedizio handiak.\nAbiapuntua da ikasleek bisitan partaidetza aktiboa izatea, bisitaren helburuak ardatz hau hartuta: berezko kritika eta balorazio bat garatzea ondareari buruz eta historiaren interpretazio desberdinei buruz. Bisita eta prestakuntza bat da, zeinari esker ezagutzen baitituzte artisten hizkuntza, kontakizun eta sorkari berriak, baita berenak ez bezalako gizarte eta kultura errealitateak ere, eta horrek laguntzen die zalantzan jartzen beren bizimodua bera ere. Aplikatzen den lan metodologiak oinarritzat dauka world kafe deritzona (espazio eta denbora murriztuak, eta eztabaida-esparru ireki bat), non sustatzen den gure gizarte egituren transformazioa eragin duten askotariko prozesuen analisia.\nDibertsitate funtzionala eta inklusioa\nMuseoak, izaera publikoko instituzio gisa, jarduera guztietarako sarbide unibertsala sustatu behar du, eta, bere ahalmenen neurrian, saiatu behar du ezagutza historiko eta artistikora hurbiltzeko praktika inklusiboak abiarazten, dibertsitate mota bakoitzari egokituak. Horretarako, zenbait lantegi programatzen dira bestelako gaitasunak dituzten pertsonentzat, hala nola hezkuntza ez-arautuko ikasleak, hezkuntza ez-formaleko taldeak, eta integrazio gelak. Jarduera horiek sortzen eta proposatzen direnean, kontuan hartzen dira, alde batetik, desberdintasunekiko errespetua, eta bestetik, komunikazio eredu berriak ezarri eta esploratu beharra, zeintzuek indartuko baitituzte pertsonen gaitasun kognitiboak, inklusioa, eta ezagutzarako sarbide oso bat.\nGeure buruari jartzen diogun erronka da bisitariek ahalik eta irispiderik handiena eta onena edukitzea Museoko erakakusketen eta museo-funtsaren edukira. Publiko horri zuzenduta, bisita gidatuen eta kultura-ibilbideen zerbitzu bat eskaintzen da, zeinak publikoaren interes partikularrak egokitzen baititu, taldearen barruan barne dinamikak aktibatuz (era askotako adinak, gaitasunak eta gizarte jatorriak).\nFamilientzat antolatutako lantegiek eta jarduerek oinarritzat dute interakzio eremuak ezartzea adingabeen (12 urtera arte) eta helduen artean, ezagutza-espazioak eta balioak partekatzearren, multzo osoaren ikaskuntza-agertoki baten barruan. Beraz, ad hoc diseinatutako jarduerak dira, zeintzuek esperimentazio objektu gisa erabiltzen baitituzte Museoa bera eta hango erakusketak eta piezak. Berdindu egiten dira protagonismoak, rolak eta ahaleginak; hartara, ezagutza-ikuspegi desberdinetatik belaunaldiarteko lankidetza-era desberdinei heltzeko.\nMuseoaren eta irakasleen arteko harreman iraunkorra giltzarria da oraingo eta geroko proposamen pedagogikoen diseinuan. Nahi genuke irakasleek partaidetza-eginkizun bat hartzea garatzen ditugun jardueren diseinuan, eta horretarako, zenbait topaketa-saio ezarriko ditugu ikasturtearen bukaeran, alderdi hauek ebaluatzeko: ea lortu diren lantegien helburuak, ea horiek hezkuntza-programari egokitzen zaizkion, eta ea zer hobekuntza-gaitasun dauden. Hau da, nahi genuke programa hau urtero kontrastatzea eta balioestea, hobekuntzak eta lanabesak abiarazten joateko, Museoak egiten duen dibulgazio pedagogikoko prozesua errazteari begira.


udaretxabaleta, autor en UDA Aretxabaleta - Página 2 de 23\nSo far udaretxabaleta has created 221 blog entries.\nFrontenis txapelketa mistoa\nAzaroaren 27 eta 28an UDAk antolatzen duen frontenis txapelketa mistoan parte hartzeko aukera izango duzu. Hartu raketa eta zatoz zu ere Iturrigorrira!\nBy udaretxabaleta|2021-11-02T07:55:06+01:00noviembre 2nd, 2021|Ekimenak, UDA|0 Comments\nAsteburu honetan futbol partida hauek jokatuko dira.\nBy udaretxabaleta|2021-10-25T17:27:47+02:00octubre 25th, 2021|Futbola, Kirol esparruak, UDA|0 Comments\nBy udaretxabaleta|2021-10-20T13:44:40+02:00octubre 20th, 2021|Futbola, Kirol esparruak, UDA|0 Comments\nGabonetako loteria eskuragarri\nGabonetako loteria atera dugu aurten ere. Puntu hauetan eskura dezakezu: Gurea taberna, Belarmeta arropa denda, Leibar arraindegia, Goyaran Jatetxea eta Ibarra futbol zelaia.\nBy udaretxabaleta|2021-10-25T17:48:53+02:00octubre 19th, 2021|Ekimenak, UDA|0 Comments\nGalaz jantzi gara\n75. urteurrenerako galaz jantzi dugu Durana kaleko lokala. Bota begirada bat atera ditugun beroki, kamiseta, kantinplora,... berriei. Aretxabaletako Belarmeta dendan eskura ditzakezu. Laster gure web orrian ere ikusgai.\nBy udaretxabaleta|2021-10-17T12:55:00+02:00octubre 17th, 2021|Ekimenak, UDA|0 Comments\nOdei Vazquez karatekak hirugarren DAN eskuratu du\nZorionak Odei! Odei Vazquezek urteko helburuak bete ditu hirugarren DANa eskuratuta. Hemen uzten dizuegu Goienak egindako elkarrizketa (bideoa da). Benetan interesgarria da edukia, eta karateaz pixka bat ikasteko eta honen ekarpenak hobeto ulertzeko balio du: Sakatu hemen elkarrizketa ikusteko\nBy udaretxabaleta|2021-10-14T20:37:21+02:00octubre 14th, 2021|Karatea, Kirol esparruak, UDA|0 Comments\nOstiral honetako pelota partiduak\nOstiral honetako pelota partiduak hauek dira. Gainera, urriaren 17an (igandea) emakumezkoen pelota jaialdia dago 10:30tatik aurrera.\nBy udaretxabaleta|2021-10-13T09:16:50+02:00octubre 13th, 2021|Pilota, UDA|0 Comments\nUrriaren 17an nesken eskupilota jaialdia\nUrriaren 17an nesken eskupilota jaialdia izango da Aretxabaletako Iturrigorri frontoian. 10:30tan gaztetxoenen partida izango da, gure pilotari den Irati Betegi Jausorok jokatuko duelarik, eta 11:00tan Emakume Master Cupeko punta-puntako pilotariak.\nBy udaretxabaleta|2021-10-12T11:18:26+02:00octubre 12th, 2021|Kirol esparruak, Pilota, UDA|0 Comments\n75. urteurreneko dokumental urriaren 15etik aurrera Arkupen\n2021-2022 denboraldian UDAak 75 urte betetzen ditu sortu zenetik eta urte hauetan egindako ibilbidearen parte izan diren pertsonen kontakizuna oinarri hartuta, dokumentala prestatu dugu. Dokumental hau urriaren 15an 19:30tan botako da lehenengo aldiz Arkupeko Zaraia aretoan eta, hortik aurrera, ostiralero ikusi ahal izango dugu hilabetez (hau da, urriaren 22, 29 eta azaroaren 5an). Beti areto [...]\nBy udaretxabaleta|2021-10-07T16:25:27+02:00octubre 7th, 2021|Ekimenak, UDA|0 Comments\nBy udaretxabaleta|2021-10-04T13:21:13+02:00octubre 4th, 2021|Futbola, Kirol esparruak, UDA|0 Comments


Hauetako bat aretxabaletarra da\nAretxagazeta 2005-01-10 19:23 Aretxabaleta Argazki bitxia iritsi zaiguna. Franco eta Hitler barrez eta ikurrinari eusten. Argazkia ez da aspaldikoa, eta bi diktadoreak inoiz ez ziren ikurrinarekin horrela azaldu. Honako argazkia abenduan ateratakoa da, eta Hitler diktadorearen papera aretxabaletar batek egin zuen. Nor da? Ezagutzen duzu?\nGaur ezohiko batzarra egingo du UDAk\nAretxagazeta 2005-01-07 11:00 Aretxabaleta Estatutuen aldaketarako ezohiko bilera egingo du gaur, hilak 7, UDA taldeak. Horretaz gain, baldintza berriak onartzeko asmoa dute, kirolari eta direktiboek egindako lana baloratzerako orduan.\nMartitzenerako ikusgai zozketako zerrendak\nAretxagazeta 2004-12-23 10:49 Aretxabaleta Bruesa eraikuntza enpresako arduradunen esanetan, datorren martitzenerako, hilaren 28rako, jarriko dute ikusgai atzoko zozketak utzitako zerrenda. Udalak, bere aldetik, erregistroan begiratuko du ea etxebizitza egokitu zaion norbaitek aurrez etxerik ote zuen.\nGazte ugari gaurko zozketan\nAretxagazeta 2004-12-22 16:22 Aretxabaleta Aspaldiko partez beteta izan dira kirol etxeko harmailak, 187 etxebizitza sozialean zozketa egin baita gaur goizean. Gazte ugari zeuden zerrendan, eta harmailak ere gazteekin bete dira. Etxebizitza horietako bat erosteko aukera egokitu zaienak pozik atera dira kirol etxetik, kanpoan geratu direnak, berriz, ez hain pozik. Baina etxe horiek merkeak ez direnez, izan da tristura handi barik atera denik ere.\nAtzo umeek kantatu zuten, gaur notarioak\nAretxagazeta 2004-12-22 10:17 Aretxabaleta Gaur, 185 etxebizitza sozialen zozketa egingo da 11:00etan, kirol etxean. Notarioa, kutxatik ateratako izenen eta zenbakien berri ematen joango da. Atzo, berriz, Leizarra musika eskolaren Gabonetako kontzertua izan zen, eta gaztetxoek kantatu egin zuten parrokian.\nGoroetako kanposantuan horma eta hilarriak jausi dira\nAretxagazeta 2004-12-21 13:36 Aretxabaleta Goroetako kanposantuan horma zati bat jausi da, eta ondorioz hormatik gertu zeuden hilarri batzuk ere bai. Euriteak eragin du triskantza. Auzokoek esan digutenez, lurrazpitik ura pasatzen da eta urak lurra mugitu du.\nEuskaltegiak Eneida Padillari eman dio otarra\nAretxagazeta 2004-12-21 10:32 Aretxabaleta Leintz Udal Euskaltegiak Gabonen inguruko lehiaketa deitu, eta Eneida Padilla ikasleak irabazi du. Postalak idatzi, gela dotoretu edo jaiotza antolatu behar zen. Argazkian, eskuman ageri den Eneidarentzat izan dira otarra eta beste sari batzuk.\nZigor eta Aritz musean txapeldun\nAretxagazeta 2004-12-20 18:03 Aretxabaleta Joan den zapatuan jokatu zen Muru Alde elkarteko mus txapelketa, eta finalean, Zigor Kintana eta Aritz Iturbek irabazi egin zieten Antxon Altuna eta Koxme Errastiri. Guztiak ageri dira argazkian.\nJuantxu eta Uriarte esku pilotako txapeldun\nAretxagazeta 2004-12-20 11:25 Aretxabaleta Zapatuan jokatu ziren Aretxabaletan, ibarreko esku pilota txapelketako finalak, eta Arrasateko Juantxuk eta Aretxabaletako Uriartek, erraz menderatu zituzten Asier Muxika eta Josemari Carrillo. 22-9 izan zen emaitza. Juantxu aurrean fin ibili zen, eta Uriarte ziur atzean.\nErantzun ona eman zioten aretxabaletarrek I. Gazte Ekimenaren Jaialdiari\nMarijo Deogracias 2004-12-20 10:05 Aretxabaleta Egubakoitz eta zapatuan truke azoka egin zuten udaletxe zaharrean, eta zapatuan, bazkalostean, kontzertua izan zuten.\nLagun arteko pilota finalak bihar, zapatua\nAretxagazeta 2004-12-17 15:51 Aretxabaleta Goizeko 11etatik aurrera, lagunarteko esku pilota txapelketako finalak jokatuko dira Iturrigorri frontoian. Txapeldunak zeintzuk diren jakingo da.\nIaz baino 100 biztanle gehiago herrian\nAretxagazeta 2004-12-17 12:29 Aretxabaleta Iaz baino 100 biztanle gehiago daude Aretxabaletako erroldan: 6.385. Hala ere, aurten ere, gehiago izan dira herritik joan direnak etorritakoak baino. 134 etorri dira, eta 143 joan.\nGaztainak jatera irten dira Basabeazpiko umeak\nAretxagazeta 2004-12-14 16:26 Aretxabaleta Gabonak ate joka ditugu, negua ere bai, eta Basabeazpiko ikasle eta irakasleek oporrak hartuko dituzte laster. Opor giroan murgiltzen joateko, gaur arratsaldean gaztainak jan dituzte, negu-neguko jakia.\nMargolanak ikusgai Udaletxeko ganbaran\nAretxagazeta 2004-12-13 13:59 Aretxabaleta Gaurtik aurrera, herriko hamar emakumek egindako margolanak ikusgai daude Udaletxeko ganbaran. Denetariko lanak daude baina bereziki paisaiak eta bodegoiak. Batzuk gainera, orijinalak dira, eta salgai daude.\nAbenduaren 22an egingo dute etxebizitza sozialen zozketa\nAretxagazeta 2004-12-10 10:09 Aretxabaleta Abenduaren 22an, 11:00etan, egingo da, Udalak finkatutako salneurrian salduko diren etxebizitzen zozketa. Kirol etxean egingo da zozketa, notarioa bertan dela, eta 185 etxebizitza zozketan emango badira ere onartuak izan diren 293 lagunen izenak aterako dituzte.\nUdazkenari agur: baita esan ere!\nAretxagazeta 2004-12-03 10:47 Aretxabaleta Eguraldi hotz eta euritsuarekin udazkenari agur esan zioten atzo, eguena, Kurtzebarri eskolakoek. Iturrigorri frontoian elkartu ziren guraso, irakasle eta ikasleak giro bikainean. Azpimarratzekoa, lekaixo lehiaketan ikasleek erakutsi zuten gatza eta piperra. Elene Perez izan zen irabazlea.\nArgi berdea CVL-ko 121 etxebizitzei\nMaria Agirre 2004-12-01 18:16 Aretxabaleta Gipuzkoako Diputazioan gaur, eguaztena, onartu dute, Lausitan, Cerrajera Valle Leniz lantegia dagoen lur eremuari, etxebizitzak egiteko kalifikazioa ematea. Orain arte jarduera ekonomikoetarako zuzenduta zegoen esparru hau.\nHerriko hizkera ikertzeko hitzarmena sinatuko dute gaur\nAretxagazeta 2004-11-30 10:35 Aretxabaleta Gaur arratsaldean hitzarmena sinatuko du Aretxabaletako Udalak Badihardugu elkartearekin. Herriko hizkera ikertuko du Badiharduguk. Horretarako, pertsona nagusiei elkarrizketak egingo dizkiete, zelan berba egiten duten jasotzeko.\nOmenaldi hunkigarria Alberto Etxebarriari\nMaria Agirre 2004-11-29 10:37 Aretxabaleta Joan den zapatuan hainbat lagun elkartu ziren Alberto Etxebarriari omenaldia egiteko. Goizean, Kurtzebarrian ekitaldi nagusiak egin zituzten. Arratsaldean, bazkaria eta kalejira egin ziren, guztiak ere Albertoren omenez.\nIralabarri kalea izango ote den argitu barik\nAretxagazeta 2004-11-26 12:44 Aretxabaleta Herriko artxiboarekin arduratzen den teknikariak, Mertxe Ugartek, ez du Iralabarri izena aurkitu udalaren artxibo historikoan. Batean eta bestean begiratu arren, Beroako guneari erreferentzia egiterakoan, Mitarte izena ageri dela esan digu.\n‹‹ Aurrekoak 1 2 3 4 ... 289 290 291 292 293 294 295 296 ... 299 300 301 302 Hurrengoak ››\nPaulaner Garagardotegia Herriko plaza 8\nOsagarri Naturala Espezifikoak


ARAUDIA - ATAUNGO HIRU AUZOTAKO KORRIKALDIA XL MANTZAREN OROIMENEZKOA\nATAUNGO HIRU AUZOTAKO KORRIKALDIA XL MANTZAREN OROIMENEZKOA\nin Ataun (Gipuzkoa), ESPAINIA\nAurreko edizioak (Irabazleak-Errekorrak)\nGazteen baimen orria\nAurreko edizioak Sailkapenak\nAtaungo atletismo taldeak, Ataungo Udalen laguntzarekin XL. Hiru Auzotako XL Mantzaren oroimenezkoa antolatu du 2021ko urriaren 31n, goizez.\nAtaungo San Martingo plazatik aterako da lasterketa goizeko 11:00-etan ohiko ibilbidea egiteko, San Gregoria eta Aiatik pasatuz, eta helmuga San Martingo plazan udaletxe parean izango da, 17,3 km-ren ondoren.\nMusukoa nahitaezkoa izango da beti, irteera hartu arte. Dortsal-bilketan eta beroketan (segurtasuneko 1.5 m distantzia une oro gordez) eta aurretik irteera gunean jarri arte. Behin irteera gunean bakoitza bere lekuan jartzen denean kendu ahal izango dute musukoa eta horretarako jarritako edukiontzietan bota, eta inoiz ez lehenago.\nProba amaitu eta helmugara iritsitakoan musukoa emango zaie korrikalariei lasterkarien poltsan, hornigaiekin batera, bertan jar dezaten.\nHelmugatik alde egin behar da lasterketa amaitutakoan aglomerazioak saihesteko eta pertsonen arteko distantzia bermatu ahal izateko.\nARTIKULUA.- PARTE HARTZEKO BALDINTZAK\nNahi duenak har dezake parte lasterketa honetan, bereizketarik gabe: kategoria, sexua edo nazionalitatea, atleta federatua izan ala ez. Adinari dagokionez, 2006 urtean edo lehenago jaiotakoek bakarrik ahal izango dute parte hartu. 2006ean jaiotakoek gurasoen baimena izan beharko dute.\nPertsona hauek ezin izanen dute parte hartu:\n- COVID-19 delakoari lotutako edozein sintomatologia izatea (eztula, sukarra, 37° baino gehiago, arnasteko zailtasuna)\n- COVID-19 delakoak eragindako pertsonekin kontaktuan egon izana lasterketa baino 14 egun edo gutxiagora.\n- Arrisku talde batean egotea, haurdunaldiagatik edo gaixotasun medikoak izateagatik (hipertentsio arteriala, bihotz-hodietako gaixotasunak , diabetesa, biriketako gaixotasunak, minbizia edo immunodepresioa, besteak beste).\n300 lasterkarik baino ez dute parte hartuko.\nLasterkari bakoitzak erantzukizun osoa du lasterketan eta probari aurre egiteko adinako egoera fisikoa duela bermatuko du.\nIzen emateak irailaren 17an irekiko dira.\nInskripzioaren prezioa: 12 € (lasterketa bertan behera geldituko balitz, 10€ bueltatuko dira, antolaketa gastuak kendu eta gero (2€).\n3.1- IZENA EMATEKO MODUA\nIzen-ematea on-line irekiko da www.kirolprobak.com helbidean, eta urriaren 29an, 22:00etan amaituko da. EGUN BEREAN EZINGO DA IZENA EMAN.\nARTIKULUA.- DORTSAL A JASOTZEA\nDortsal guztiak irteera eremun entregatuko dira zuzenean:\nNahitaezkoa izango da maskararen erabilera dortsala jasotzeko eta aldez aurretik tenperatura neurtuko da. Ez zaie proban parte hartzeko aukera emango 37º-tik gorako tenperatura eman dutenei. Dortsala ez zaie emango eta iskripzioaren zenbatekoa itzuliko zaie. Nahitaezkoa da NANa aurkeztea, dortsala jasotzeko.\nARTIKULUA.- LASTERKARIAREN POLTSA\nLasterkariaren poltsa lasterketa amaitzean emango da. Helmugan musukoa emango zaie proba bukatutakoan derrigorrez jarri beharko dutena.\nARTIKULUA.- DESKALIFIKATZEKO ARRAZOIAK\nAtleta guztiek epaileen esanetara egon beharko dira probaren hasiera baino 5 minutu lehenagotik, alegia, 11:00-ak baino 5 minutu aurretik.\nFrogaz kanpo uzteko arrazoiak honako hauek izango dira:\nDortsalaren publizitatea aldatu edo ezkutatzen badute.\nDortsala beste lasterkari bati esleituta eramatea.\nEdizio honetarako esleitutako jatorrizko dortsala ez eramatea.\nEpaileen edo antolakuntzako langileen jarraibideei kasurik ez egitea.\nARTIKULUA.- LAGUNTZA MEDIKOA\nLaguntza medikoa izango da ibilbidean zehar, baita helmugan ere. Antolakuntzak lasterkariei gomendatzen die azterketa medikoa egitea proba egin aurretik, parte-hartzaile bakoitzak bere gain hartuz lasterketetatik erator daitezkeen kirol jardueraren arriskuak.\nARTIKULUA.- PARTE-HARTZAILEEN ASEGURUA\nAntolakuntzak erantzukizun zibileko aseguru-poliza izango du indarrean dagoen legeriaren arabera. Ofizialki inskribatutako parte-hartzaile guztiak istripu-aseguru poliza batek babestuko ditu kirol aktibitatearen garapen zuzenaren ondorioz gertatzen direnean, eta ez sekula jokaera okerretatik datozenak, ezta lasterketara joan eta itzultzean gerta daitezkeenak ere.\nARTIKULUA.- IRUDI-ESKUBIDEAK ETA DATU-LAGAPENA\nParte hartzaileek izen-ematea formalizatzeagatik honako hau onartzen dute:\nAraudia onartzen dute eta baimena ematen diote Ataungo atletismo taldeari bere kabuz edo hirugarren erakundeen bidez, informatikoki eta soilik kirolari lotuta erabiltzen direnean, sustapenerako edo merkataritzarako, datu pertsonalak eta probaren barruko irudia, argazki, bideo eta abarrak erabiltzeko. Ados datu pertsonalak babesteko abenduaren 13ko 15/1999 Lege Organikoak ezartzen duenarekin, parte-hartzaileak bere fitxeroetara sarbidea edukiko du edukiak erabat edo partzialki eraldatu edota ezabatzeko. Eskubide hori erabiltzeko, idatziz eskatu beharko da Ataungo atletismo taldearen helbidera elektronikora.\nAurreikusi gabeko guztia IAAF araudiaren arabera aztertuko da.\nLasterketarekin lotura duen norbait (lasterkaria, antolatzailea, bolondresa) positiboa bada COVID-19 test batean lasterketa ospatu eta bi asteren barruan, antolakuntzak osasun arloko agintariei jakinaraziko dizkie kontaktuak izan direnen datuak.\nCOVID 19. ANTOLAKUNTZAREN PROTOKOLOA\nDokumentu hau Ataunen dagoen osasun-egoeraren eboluzioaren ondorioz alda daiteke. Probaren antolatzaileak izendatzen duen pertsonaren ardura izango da protokolo osoa betetzen dela ziurtatzea.\nAntolakuntzako taldekide guztiak, boluntarioak, ibilbideko ibilgailuetako langileak, osasun-langileak, etab. musukoa erabili eta gorputzeko tenperatura kontroletik pasa beharko dute.\nAntolakuntzako ibilgailuentzako aparkalekuak prestatuko dira, osasun arloko langileentzat, eta Ertzaintzarentzat, eta aparkaleku publikoetara iristeko jarraibideak kartelen bidez adieraziko dira.\nIRTEERAN ETA HELMUGAN\nAntolakuntzako langileek uneoro zaindutako bi eremu handi hesien bidez zehazkatuko dira,bai irteerakoak bai helmugakoak, eta antolakuntzako langileak direnak bakarrik sartu ahalko dira eremu horietara, ikusleentzat erabat debekatuta eta zainduta egongo delarik sarrera. Ikusleek nahitaez erabili beharko dute musukoa. 1,5 metroko segurtasun neurria pertsona bakoitzaren erantzukizuna izango da.\nAntolakuntzak boluntarioak izango ditu uneoro adierazitako distantziari eusteko eta musukoa egoki erabiltzeko.\nMegafoniaz gogoratuko da jendeak segurtasun-tartea eta musukoa behar bezala erabili behar duela.\nMegafonia bidez eta langile boluntarioen bidez jendeari gomendatuko zaio ibilbidean sakabanatzea, proba ikusteko eta aglomerazioak txikiak saihesteko, pertsona bakoitzaren erantzukizuna dela gogoraraziz.\nProba bukatutakoan, megafoniaz adieraziko da publikoak helmuga eta inguruak ahal bezain laster utz ditzala.\nAntolakuntzak megafonoaren eta lasterketaren kotxeen bidez atletek beraien artean mantendu behar duten distantziaz informatuko dute eta uneoro hamar pertsona baino gehiagoz osatutako taldeak sahiestuko dira.\nEz da paperean sailkapenik izango. Proba bukatutakoan, www.kirolprobak.com gunean eta klubaren webgune eta sare sozialen bidez helaraziko dira ahal bezain laster.


Hasiera / Eranskin guztiak / Forging Manipulator\nEzaugarriak 1. aurrerantz / atzera egin; biratu 360 grad 2. griper: besarkatu eta askatu; 360 gradu biratu; paraleloki igo eta jaitsi; okertu eta behera 3 tona Forjaketa hidraulikoko manipulatzailea Sarrera Txinan forjatzeko manipulatzaileen fabrikazio profesionala gara. Gure ...\nEzaugarriak 360 ° biraketa ITA amu Mounitng edo Pin mota Zutabe babestua besoarentzako irekita / itxi Babesteko konexio birakaria eta mahuka Lanketa gogorreko piboten errodamenduak. Orga jasotzailea Orga elektrikoa Pieza urtze-eskuak Aukerak.\nOrga jasotzailea Kargagailuarekin\nEzaugarriak 360 ° biraketa ITA amu Mounitng edo Pin mota Zilindro babestua besoa ireki / itxi Babesteko konexio birakaria eta mahuka Lanketa gogorreko pibot errodamenduak Bero tratatu aukerak Aukera beso pertsonalizatua Diseinu pertsonalizatua konfigurazioa Askotariko gaitasunak Muntatzeko neurrikoa zure bagoi egokitzeko ...\nArmadura bikoitzeko blokea eta adreiluzko pinza


Dantza-jauzien ikastaroa egingo dute hilaren 28an hasita - Elgeta - Goiena.eus\nDantza-jauzien ikastaroa egingo dute hilaren 28an hasita\nLarraitz Zeberio Lekuona 2010-04-21 16:53\nApirilaren 28an hasita, eguaztenetan eskainiko du ikastaroa Patxi Monterok Espaloian. Ordu eta laurdeneko bost saio izango dira. Prezioa: bost euro.\n"Joan den urteko udaberrian, Koadrilen egunari begira, dantza ikastarotxoa egin genuen, egun horretan plazan egingo ziren dantza batzuk prestatzeko. Orduan azaldu zen parte hartzaileen interesa dantza jauziak hobe ikasteko", adierazi du kultura zinegotzi Ana Gillegik.\nIzenematea zabalik dago udaletxean. Udalak antolatutako ekimena da. Bertan makina dantza ikasteko aukera egongo da; dantza-jauziak (oinarrizko urratsak eta praktika), Zuberoako Branlea, Axuri beltza eta Baztango zortzikoa. Saioak, eguaztenetan, 19:15etik 20:30ra egingo dituzte.\n"Hilero egiten dugun Herrixa dantzan saioari begira, interesgarria iruditzen zaigu elgetar taldetxo batek jauzietan jakitea, halako piezak sartu ahal izateko. Ikasitako dantzak Herrixa Dantzan-eko errepertorioan sartuko ditugu", esan du Gillegik.


topic_facet:"Lanbide Heziketa" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Osasungintza (Lanbide Arloa)" genre_facet:"Curriculumeko baliabideak"\nErakusten 1 - 8 emaitzak -- 8 bilaketa honetara '', Bilaketaren denbora: 0,04s\nnork Aldasoro Ortega, Edurne\nProposatutako gaia: Lanbide Heziketa Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Osasungintza (Lanbide Arloa) Generoa / Forma: Curriculumeko baliabideak\n8 Gizarte eta kultur zerbitzuak (Lanbide Arloa) Lanbide Heziketa Mendekotasun-egoeran dauden pertsonentzako arreta (Heziketa Zikloa). Erdi maila Osasungintza (Lanbide Arloa) 6 Osasun arreta (Modulua) 5 Dietetika (Heziketa zikloa). Goi maila Gehiago ... 5 Elikadura orekatua (Modulua) 5 Gorputz eta kirol ekintzak (Lanbide Arloa) 5 Landa inguruneko gorputz eta kirol ekintzen gidaritza (Heziketa zikloa). Erdi maila 5 Oinarri biologikoak,osasuna eta lehen sorospenak (Modulua) 4 Etxez Etxeko Laguntza (Modulua) 4 Gastronomia eta nutrizioa (Modulua) 4 Ostalaritza eta Turismoa (Lanbide Arloa) 4 Sukalde zuzendaritza (Heziketa zikloa). Goi maila 2 Erizaintzaren laguntza osagarriak (Heziketa Zikloa). Erdi maila 2 Haur hezkuntza (Heziketa zikloa). Goi maila 1 Animazio soziokulturala eta turistikoa (Heziketa Zikloa). Goi maila 1 Arreta eta Laguntza Psikosoziala (Modulua) 1 Arreta higienikoa (Modulua) 1 Erizaintzako Oinarrizko Teknikak (Modulua) 1 Gorputz eta kirol ekintzen sustapena (Heziketa Zikloa). Goi maila 1 Hasierako osasun-laguntza larrialdi egoeretan (Modulua) 1 Haurraren autonomia pertsonala eta osasuna (Modulua) 1 Lehen laguntzak (Modulua) 1 Lehen laguntzak eta uretako sorospena (Modulua) 1 Osasun larrialdiak (Heziketa zikloa). Erdi maila 1 Osasunaren Sustapena eta Gaixoarentzako Laguntza Psikologikoa (Modulua) Guztiak ikusi ... gutxiago ...\n4 D´Elikatuz. Elikadura eta Gastronomia zentroa 1 Aldasoro Ortega, Edurne 1 Ealo Garcés, Marina 1 Elhuyar Hizkuntza Zerbitzuak 1 IRALE (2002-2003 ikasturtea) 1 IRALE (2011-2012 ikasturtea) Gehiago ... 1 Iturriagaetxebarria, Esther 1 R-300 1 R-400 1 Uranga Mendizabal, Arrate Guztiak ikusi ... gutxiago ...\nCurriculumeko baliabideak 8 Interneteko baliabidea 3 EIMAk onetsitako materialak 2 IRALEren materialak


Flamenkoaren inguruko topatzea irailean, Bilbon - Nontzeberri\nHasiera/MUSIKA/Flamenkoaren inguruko topatzea irailean, Bilbon\nBilboko Udalak Una Ría con Duende topaketa flamenkoen beste edizio bat abian jarriko du irailean. Horri esker, gitarra, txalo eta konpas, kante eta dantza flamenko tailerretan parte hartu ahalko da. Tailer horietakoren batean parte hartzeko interesa duten pertsonek abuztuaren 25era arte eman ahal izango dute izena.\nIkastaroak Marina Perea bailaoreak, Jeronimo Utrilla txalo espezialistak, Chaparro de Malaga gitarra jotzaileak, edo Cristina Lopez Gomez kantaoreak emango dituzte. Klaseak, taldeen arabera, arratsaldeko 19:00etatik 21:00etara izango dira astelehenetik ostiralera, eta goizeko 11:30etik 13:30era larunbatetan, San Frantziskoko udaltegian.\nDantza flamenko tailerrak irailaren 12an hasiko dira, eta Carmela Riqueni eta Marina Perea bailaore eta Dantza Flamenkoaren Koreografian eta Interpretazioan lizentziatua izango dira irakasleak. Txalo eta konpas ikastaroak irailaren 16an hasiko dira, flamenkoan espezializatuta dagoen arren jazz-latino eta jazz-flamenko taldeetan ere aritu den Yuyo Leon musikari profesionalak emango ditu. Gitarra masterclass bat ere programatu da irailaren 19, 20 eta 21erako. Chaparro de Málaga izango da horren arduraduna.\nPrestakuntza, Cristina Lopez Gomez kantaore katalanak irailaren 26tik aurrera emango duen masterclass-arekin osatuko da.


Diasporan bizi diren 2.200 gazte Nafarrekin lotura ezarri nahi du Gobernuak - euskalerria.eus\nEuskalerria Irratia 2017-10-18 21:02 Gizartea Nafarroa\nTruke-sareak sortu nahi ditu gazteek beste herrialde batzuetan duten esperientzia profesionalari probetxu ateratzeko. Horretarako azterlan bat abian jarri du.\nArg: http://blog.educaweb.com | Ikusi handiago | Argazki originala\nNafarroako Gobernua azterlan bat egiten hasi da duela gutxi atzerrira joandako nafarrei buruz. Azterlan horren helburua da emigratzaileen profil berri hori osatzen duten nafarrak (gehienak gaikuntza handiko gazteak) identifikatzea eta haiekin harremanetan egotea. Gaur, Gobernuaren bileran, aurkeztu die proiektua Herritarrekiko eta Erakundeekiko Harremanetako kontseilari Ana Ollo Hualdek Gobernuko kideei.\nKontseilariak esan du, atzerrian bizi diren egoiliarren hautesle-erroldako (CERA) datuen arabera, 2008tik 390.000 espainiarrek baino gehiagok emigratu dutela lan-kontuengatik. Krisialdia hasi zenetik talde horretan portzentaje-hazkunde handiena izan duen bigarren autonomia-erkidegoa da Nafarroa. 2008tik, 2.200 gazte nafarrek baino gehiagok emigratu dute atzerrira.\nAna Ollok esan du egoera hori oso kezkagarria dela administrazio publikoentzat, eta gaineratu du «gizarte-galera nabaria dela Nafarroan trebatu diren gaikuntza handiko gazteek beste herrialde batzuetan garatzea beren ibilbide profesionala eta han bereganatzen dituzten ezagutzak eta esperientziak jaioterrietan ezin baliatzea».\nAzterlan honen bidez, Gobernuaren helburua da nafar horiekin harremanetan egotea eta trukeak egitea, baita laguntza publiko eta pribatuko sare bat ezartzea ere, Nafarroatik joandako gazteen egonaldian sortutako know-how edo talentua erakartzeko eta kudeatzeko, eta, horrela, «joan-etorriko» onura sortzeko. Emigratutako gazteek jaioterriarekin konfiantza hartzea nahi da, harremanak ugaritzea, eta egoera apropos bat sortzea, proiektu propioetan lagun dezaten edo ideiak eman ditzaten hirugarrenek kudeatzen dituzten proiektuetarako. Ana Olloren hitzetan, hori guztia Nafarroaren garapenaren mesederako izango litzateke.\nBestalde, ekimen hori Nafarroaren espezializazio adimentsuaren estrategian sartzen da; hain zuzen ere, kanpo-talentua erakartzeko atalean. Gobernuaren ustez, baldintza egokiak sortuz gero, nafar gazteek egin ditzaketen ekarpenak oso lagungarriak izango lirateke erkidegoko sektore estrategikoak eta enpresak garatzeko; horrela, proiektu arrakastatsuak jarriko lirateke martxan, arrisku-maila in situ egiaztatuta izango luketenak.\nAreago, Gobernuaren iritziz, benetako aukera dago pertsona horiek jaioterrira itzul daitezen, beren negozioak martxan jartzeko eta garapen bidean dauden sektore ekonomikoetan lanpostuak sortzeko, baita tokiko enpresen, sektore publikoaren edo sektore kooperatiboaren proiektu aurreratuetan lan egiteko ere. Horrela, azterlanaren datuei erreparatuta, estrategiak diseinatu ahal izango lirateke nafar horiei itzultzen laguntzeko, proiektu ekintzaileetan parte har dezaten edo Foru Erkidegoan aurkitu ezin diren profil profesionalak enpresetara erakartzeko; baita bestelako estrategiak ere, Nafarroako enpresek negozio- eta ekintzailetza-nitxoak aurki ditzaten emigratu duten nafarrak bizi diren herrialdeetan.\nUrtearen amaierarako amaituko da azterlana. Bertan, orobat, beste administrazio publiko batzuek gauzatutako antzeko ekimenak alderatuko dira, partaidetza-prozesu bat egingo da informatzaile nagusiekin, eta elkarrizketak egingo zaizkie eragile ekonomiko eta sozialei, unibertsitateetako ordezkariei, zentro teknologikoei, garapen-agentziei, administrazioei, hedabideei eta beste erakunde batzuei.


Guadalupeko Ama Birjina Arantzazun entzuten da – Gazteon KZ\nMusikak arima jo dezake eta milaka kilometrotara bizi diren pertsonak elkartu. Mexikoko euskaldunen ondorengoak Arantzazuko Andre Mariaren Kofradiaren sorreraren 340. urteurrena ospatzen ari dira aurten. “Geure buruari planteatu genion zerbait berezia egin nahi genuela gure afektua adierazteko, eta musikaren bidez izan zitekeela pentsatu genuen”, azaldu du Iñaki Josu Bazanek, 1612an Perura iritsi eta Limako Arantzazuko Andre Mariaren Ermandadea abian jartzea erabaki zuten euskaldunen ondorengoak, gaur arte iritsi den komunitate-espiritu batekin, herrialde hartako euskaldunen eta ondorengoen artean bizirik mantentzen dena.\nLimako Ermandadeak Amerika kolonialeko gainerako euskaldunak inspiratu zituen, eta bertako eredua, tokian tokiko egokitzapenekin, beste talde batzuentzako gida izan zen, Txileko Santiagorenak edo Mexikokoenak kasu.\nLau mende baino gehiago geroago, Limako ermandade honetako familia batzuen ondorengoak, munduko hainbat lekutan bizi direnak, Atlanta, Boston, Los Angeles, New York, San Frantzisko edo Washington DC bezalako hirietan, komunitatean elkartuta mantentzen dira. Batasun hori Hego Amerikako beste herrialde batzuetako ermandadeetara ere zabaltzen da, Mexikoko Arantzazuko Kofradiara kasu.\nEuskal artzapezpiku ekintzaile horri egokitu zitzaion Tepeyaceko miraria izeneko gertaera garrantzitsu hartako aktore nagusietako bat izatea: Guadalupeko Ama Birjinaren agerpena Juan Diego indiarraren aurrean Tepeyac muinoan, agerpenaren lekuan kapera bat eraikiz.\nEgun batean esan zioten indio umil bat zegoela, Juan Diego, berarekin hitz egin nahi zuena. Guadalupeko Ama Birjinak Juan Diegori agindu zion muinoaren tontorrean misterioz loratu berri ziren arrosa batzuk mozteko, Zumarraga gotzainarengana eramateko. Tradizioak dioenez, Juan Diegok apezpikuari mantu batean lore ederrak erakutsi zizkionean, mirariz agertu zen Ama Birjinaren irudia. Koadroa eskaneatu dute eta Ama Birjinaren begiaren barruan Joan Zumarragakoa dago, Ama Birjinak negatibo gisa begiratuko balio bezala.\nMusika ESPIRITUALA, eta zer da Guadalupeko Ama Birjinaren doinua? Marion Deslaquesek pozik aitortzen du Guadalupeko Ama Birjinaren koadroaren mantuan aurkitutako istorioaren berri izan zuenean jakin-min handia sortu zitzaiola. “Irakurtzen aritu nintzen, ez da lehen aldia, margolan batzuetan musika aurkitu da. Koadro honi buruz ikertzen aritu naiz zehazki. Azkenean, musikak badu bere espiritualtasuna, otoitz egiten laguntzera bultzatzen zaitu, arima ukitzen dizu “, dio.\n“Melodia oso sinplea da, ni interpretea baino ez naiz izan”, azpimarratu du irribarretsu BOSeko harpista paristarrak.\nEta zergatik aukeratu da harparen tresna? Oso azalpen sinplea du: antzinarotik giza arimari lotutako musika-tresnetako bat harpa da, zeinaren forma eta soinua aingeru eta zerutiarrekin lotzen baita.\nEta, funtsean, Arantzazun jo zena, putzuaren beste aldetik iritsitako musika zerutiarra izan zen. “La morenita, Mexikon Guadalupeko Ama Birjinari maitekiro deitzen dioten bezala, Arantzazura joan eta han bere doinua entzungo balu bezala izan da”, adierazi du Bazanek, grabazioa Gipuzkoako Santutegian egitea lortu izanaren poza ezkutatu gabe.\nIzan ere, ez dago zalantzarik munduko herri guztiak senidetzeko modurik onena musika dela.\n← Dantza, antzerkia eta zirkua Nafarroako hamabi gune berezitara iritsiko dira\nEuskal Herriko Gazte Orkestrak Mozart eta Brahms elkartuko ditu Principal Antzokian →


Zarauzko Udalak hasierako onespena eman die 2017ko Ordenantza Fiskalei - Urola Kostako Hitza : Urola Kostako Hitza\nImanol Urbietaren omenezko isilunea, ‘Txoria nintzela’ abestiarekin.\nUdal Gobernu taldeko (EAJ eta PSE-EE) ordezkarien aldeko botoekin hasierako onespena eman zieten 2017ko Ordenantza Fiskalei, osteguneko udalbatzarrean; oposizioko bi alderdiek, EH Bilduk eta Irabazi Zarautzek, aurka bozkatu zuten.\nAldaketa eta berrikuntza nabarmenenak:\nHainbat tasek %0,7ko igoera izango dute; tasa sozialei ez zaie igoerarik aplikatuko.\nOndasun Higiezinen Gaineko Zergaren errekargua %100eko izaten jarraituko du, baina aldaketak daude etxebizitza hutsak izendatzeko orduan finkatu ziren energia kontsumoaren parametroetan: 554tik 300era jaitsiko dute.\nZaintza pertsonalak behar dituzten mendeko pertsonen jabetzako etxebizitzak hutsik geratzen badira, baina pertsona hori bere familiarekin bizitzera joan bada, salbuepen gisa ez zaio errekargurik aplikatuko.\nPlusbalioa %12tik %10era jaitsiko da. Uztailean katastroa balio jaitsi zuten, eta batez besteko antzekoa jaitsiko dute honetan ere.\nFamilia errenta estandarizatuaren kontzeptua –familia mota ezberdinak, seme-alaben kopurua, ezgaitasuna dutenak eta abar– hartuko dituzte kontuan hobarietan; hauek %90era irits daitezke.\n%60ko hobaria izango dute auto ekologikoek (ibilgailu elektrikoak, elektriko-hibrido entxufagarriak eta halakoak); %40ko hobaria ibilgailu hibridoetan eta gasezkoetan.\n%3ko tipoa sortu dute erabilera publikokoak diren baina gune pribatutan egiten diren obretarako.\nHainbat gizarte zerbitzuren tasak jaitsiko dituzte. Indarkeria matxista jasaten duten emakumei zuzendutako harrera apartamentuak ez dira ordaindu beharko, ez dute tasarik izan.\nIrabazi Zarautzek boto partikularra aurkeztu zuen, zenbat aldaketa eta ekarpen proposatuz Udal Gobernuak aurkeztutako ordenantzetan, baina ez zen onartu. EH Bilduren babesa izan bazuen ere, EAJk eta PSE-EEk aurka bozkatu zuten. Oposizioko bi alderdiek, besteak beste, zerga eta tasak izoztearen alde agertu ziren.\nIrakurri albistea osorik, Zarauzko Hitzaren webgunean.